“Waxaa soo kordhay Xiisaha ay Itoobiya u qabto Isticmaalka Dekedda Berbera, waxaanannu ka wadahadalnay…” | Berberanews.com\nHome WARARKA “Waxaa soo kordhay Xiisaha ay Itoobiya u qabto Isticmaalka Dekedda Berbera, waxaanannu...\n“Waxaa soo kordhay Xiisaha ay Itoobiya u qabto Isticmaalka Dekedda Berbera, waxaanannu ka wadahadalnay…”\nWasiirka arrimaha dibedda Somaliland.\nAddib Ababa-(Berberanews)- Wefti Wasiirro ah oo ka socda dawladda Somaliland, ayaa kulammo kala duwan Caasimadda Addis Ababa kula yeeshay Masuuliyiin ka tirsan dawladaha Itoobiya iyo Norway, kuwaasoo ay kawada hadleen arrimo kala duwan oo ay ka mid ahaayeen xoojinta xidhiidhka Somaliland iyo dalkaas ka dhexeeya, isticmaalka iyo horumarinta Dekedda Berbera.\nWefti uu Hoggaaminayo Wasiirka Arrimaha Dibedda Somaliland Dr. Maxamed Cabdillaahi Cumar oo socdaal shaqo ku jooga dalka Itoobiya, ayaa maanta y kulammo kala duwan la yeeshay Wasiirrada Arrimaha Dibedda, Gaadiidka, Isgaadhsiinta Itoobiya iyo Wasiirka Iskaashiga caalamiga ah ee dalka Norway, kuwaasi oo ay kala hadleen sidii kor loogu qaadi lahaa iskaashiga Somaliland la leedahay dalalkaas.\n“Kulammadii aannu la yeelannay Wasiirrada ka tirsan dawladaha Itoobiya iyo Norway waxaannu kala hadlay xidhiidhka ka dhexeeya Somaliland iyo dalalkooda iyo sidii loo sii xoojin lahaa iskaashiyada socda iyo kuwo cusub oo aannu doonayno in la bilaabo.” Sidaa ayuu Wasiirka Arrimaha dibedda Somaliland oo kulammadaasi warbaahinta uga warramay qodobaddii ay ka wada hadleen masuuliyiintii ay is arkeen.\nWasiirka Arrimaha dibadda oo ka hadlayay qodobadii ay isla falan-qeeyeen kulankii ay la yeesheen Wasiirka iskaashiga caalamiga ah ee Norway, waxa uu yidhi; “Kulankii aanu galabta la yeelanay wasiirka iskaashiga caalamiga ah ee dalka Norway, waxa uu si gaar ah u taabanayay muwaacimadda ay siiyaan Somaliland sidii dawladda Norway u kordhin lahayd.” Dr. Maxamed Cabdillaahi waxa kale oo uu sheegay in ay arrimaha nabad-gelyadda iyo adeegsiga Marsadda Berbera ka wadahadleen Wasiirrada dawladda Itoobiya ee ay la kulmeen.\n“Wadahadalladii aannu la yeelanay Wasiirrada Itoobiya waxay u badnaayeen qodobbo u badan dhinaca nabad-gelyada ee labada dal iska kaashadaan, arrimaha siyaasadda. Waxa kale oo ay Somaliland doonaysaa inay ka dhex muuqato horumarinta iyo shirarka dalalka Urur-goboleedka IGAD, waxaana labada dal ee Jabuuti iyo Itoobiya aannu kala hadalnay sidii ay Somaliland martabad wanaagsan ugu yeelan lahayd urur-goboleedkaasi oo ay waliba xubinna ka noqoto.” ayuu yidhi Wasiirka arrimaha dibedda Somaliland.\nWasiirka oo hadalkiisa sii wataa wuxuu yidhi; “Kulanka aannu la yeelanay Wasiirka Gaadiidka iyo Isgaadhsiinta dawladda Itoobiya waxaan kulankaasi si khaas ah ugaga wadahadalnay sidii ay dawladda Itoobiya u isticmaali lahayd Dekedda Berbera iyo sidii arrintaasi ay u meel-marin lahayd, waxaana soo kordhay xiisaha ay Itoobiya u qabto isticmaalka Dekedda Berbera. Waxa kale oo aannu isla soo qaadnay sidii Dekedda loo horumarin lahaa, waxaanay arrintani kor u qaadaysaa dhaqaalaha Somaliland.”\nWeftigani waxay Salaasadii toddobaadkan kaga qeyb galeen magaalada Addis Ababa shir ballaadhan oo lagu faaqidayay sidii kor loogu qaadi lahaa horumarinta dalalka ku bahoobay urur-goboleedka IGAD, kaasi oo ay goob-joog ka ahaayeen waddammadda waaweyn ee Qaadhaan-bixiyeyaasha ah. Waxaana shirkaasi markii u horreysay lagu soo marti-qaaday Somaliland. Iyadoo Weftiga Wasiirradu ay khudbad ka jeediyeen furitaankii shirkaasi.\nWeftigan waxa xubno ka ah Wasiirrada Wasaaradaha Qorshaynta Qaranka iyo Arrimaha gudah Somaliland Dr. Sacad Cali Shire iyo Md. Maxamed Nuur Carraale (Duur).\nPrevious articleTirada Carruur Walaalo ah oo ku geeriyooday Dhaamka Jig-jiga-yar iyo Dadweynaha Xaafadda oo ka cawday halista uu ku hayo\nNext articleMuuse Biixi Muxuu ka yidhi Kulanka Dhex-maray Ibraahin-Dhaga-weyne?


Posts posted by gooni\nfaataxada markaad akhrinayso ma waxaad isticmaashaa (maaliki yowmu diin) mise waxaad isticnaashaa (maliku yowmu diin)?\nlabaduba waa sax sida tafsiirku quraanka kariimka ah uu qabo.\ncabdi'maalik waa sidoo kale\nmaalik waa lahaansho gaar ah luuqada carabiga waxaa loo isticmaalaa ku hadalka caadi ahaan maalin walba la isticmaalo\nminu maalik haadihi siyaara?\nmulku waa akiidinta lahaanshaha\nCarabta marka aad waydiiso gurigaan ma adigaa iska leh? horay kama dhahaan sida soomaalida "HAA"\nWaxay dhahaan al-mulku lilaah\nayagoo ka baqaya inay lahaansho ku sheegtaan aduunkaan laga tagayo.\nAre you sure this is your car?\nakiid haadaa siyaara mulkak?\nMa hubtaa inaad gaariga adigu leedahay?\nwarka wuxuu kusoo ururayaa maalik, wal mulku huwa allaah.\nWaxa koonka saaran, alle yaa iska leh, waxa noo muuqda iyo waxaan noo muuqan intaba, rabu samaawaatu wal ardu.\nAllahu aclam intaasu waa fahamkayga.\nFaroole Musharax Madaxwene Mashxarad baan ka dooranay.\nUsc waan idin daba galaynaa walaalayaal wixii aad noo tuurtaana waa qaadaynaynaa idinla tartami mayno waana ku farxaynaa ninkii idinka soo baxa.\nFasiraadda hadalkiisu waa intaas marka laga reebo suuraha iyo faanka.\nSu'aashu waxay tahay nimankan uu sharaxayo ma yihiin kuwii samankii aadan cadde joogay oo kale.?\nAragtidayda Siyaasadda puntland waa isbaaro qaran, qabiilna kama tanaasuli karaan waligood, gaal kacyo waxaa ka dhisnaanaya labo madaxtooyo.\nWaxa kaliya oo ay doonayaan inay usc caqligooda ku ciyaaraan, maadaama ay isu haystaan inay ka caqli badan yihiin.\nDadaal Qurux iyo Ladnaan.\nWe ere not children's god, we are slaves to allah, that is why we put our face on the floor five times a day.\nif we are childrens we would not have any accountability or responsibility we shall play in the gardens.\nAbdi ama (cabdi) kaligiis carabtu way ka xishootaa inay kuugu yeeraan hadii magac alle kuula socdo waa wanaagsan.\nMarkay doonayaan inay kula macaamilaan, magacaaguna cabdi kaliya yahay waxay u badelaan (cabdo)\n"cabdi" ku dhawaaqistiisu waxay u dhigantaa adoon uu asagu leeyahay luuqad ahaan.\nadoonkaygiiyow oo kale, "ii"da ugu dambaysa waxay muujinaysaa lahaanshihiisa.\n"cabdo" way asturantay luuqad ahaan wayna la baxaan magacaas.\nSoomaaliya wins again\nMadaxda khaliijku waa cashiiro hoose ama hal qoys, waxay isku qabtaan waa wax qolka guriga gudahiisa ka dhacay, meel dhexe ka istaag waa ammaan qiimo badan ayaguna kugu qadirin doonaan.\nIiraan safaaradeedii waxaa lagu cayriyay 15 daqiiqo markii xukunka uu hayay xasan sheekh\nWaa waxay horay nooga barteen inay dalkeena telefon iyo dhaqaale yar ku xukumaan wixii dawladda hadda jirta ka horaysay\nWaa aragtidayda walaale\nadigu noo sheeg waxa aadan cadde siyaad barre uga fiicnaa oo dadka iyo dalka uu u qabtay adigoo mahadsan?\nWaa runtaa walaale, waana markhaati ma doonto inay arrintaasu jirtay dadka in yar mooyee waxba lama ahayn kacaankii ka hor.\nWaa dulmigii siyaad barre diiday in dadka loo qaybiyo kuwa nool iyo kuwo aan noolayn ayagoo naftii wali ku jirto oo lugaynaya.\nWaxaad ogaataa aadan cadde allaha u naxariistee wuxuu ahaa remote control miiska u saaran reer xididkiis.\nUsc, siyaad barre ka dib waxay ku dooday inuu "aadan" ahaa taariikh qurux badan oo beeshu lahayd oo la daboolay.\nWaxay dhaheen, waa madaxweynihii afirika ugu horeeyay oo si dimuqaaraadi ah lagu doortay, si wanaagsana uga degay xukunka.\nWaxay iska indho tireen taariikhdii siyaad barre umadda ku badbaadiyay alle ka dib, ayagoo been ka doortay.\nArinta maanta garoowe heritage ku samaysay waa beentii oo kale si raqiis ahna way ku gadanayaan.\n"Caynte" waa hurmuudka heritage, siduu aqoonyahan cilmi baare isaga dhigayay, yuu hal mar ah calool dilaacay, asagoo ka baqay in shirku ka xirmo ayadoo neef kulul calooshiisa ku wareegayso.\nWuxuu yiri walaalayaal dawladaan farmaajo waxay xaqirtay reer tolkay madaxdii soo martay, waxayna ka dhigtay kuwo aan waxba qaban magacna lahayn.\nCilmi baarista heritage waxaan ku ogaanay in colaada musharaxiintu halkaa kasoo bilaabatay.\nDalalka ay u shaqaynayaan ee gaalada dawlad walba waxay iska dhigtaa in dawladihii ka horeeyay aysan waxba qaban ayaduna mudantahay waa arrin caadi ah\nDerbi baan dhisnay hawadaan nadiifinay halka kuwii ka horeeyay aysan waxbaba qaban haba yaraatee, waa dhaqan siyaasadeed oo caalami ah, hadii mid qabiil-soomaali loo badelo waa cunto cunis, cilmi baaris ma noqon karto.\nHeritage waxay noogu fadhi dirirtay qabiilaysi waxayna doonaysaa inay aduunka ka gado inay dad bislaaday, oo ilbaxa aqoon is waydaarsi u qababay, qarashka intii hartayna loosoo shubo.\nAwoowe jaahil luuqadda carabiga waxaa lagu dhahaa caruurta aan caqligoodu ku filnayn.\nQof muslin ah jaahil ma noqdo xataa haduusan waxba qorin waxba akhriyin wuu kala yaqaan xaqa iyo baadilka.\narintaasu waa taas.\nwaxaa kuusoo haray kacaanist kacaanku wuxuu la dagaalami jiray dib u dhaca aqoondarada daba-dhilifka cudurada gaajada qabyaaladda iwm.\nQof dawladii kacaanka soo joogay oo xil kas ah farmaajo ma mucaaradeen sababtoo ah wax la mucaarado meesha ma yaalaan waa 4.5 iyo wax qabiil lagu dhoodhoobay.\nwaxaa loo baahanyahay nin siyaad barre oo kale ah inuu noosoo baxo meeshuu doono soomaaliya haka yimaado oo mar labaad na maqashiiya heestii samo-diidoow.\nkolay anigu bil isku dhan yaan xoolo qali lahaa oo alle ugu shukriyi lahaa inay caruurtaydu arkaa dalkii soomaaliya.\nMadoobe iyo Dr deni berigii kacaanka maxay ahaan jireen? see noloshoodu ahayd? wax maka taqaan taariikhdooda?\nmadoobe geedkii buraashadu u surnayd oo uu dugsiga quraanka iyo nabad galyada ku hystay cadaado yuu weli ku yaal asagoo qalalay.\nMaantana wuxuu leeyahay xaduud gaara iyo safaarad masuul ha layga dhigo.\nkacaan burburkii meel walba dhib badan yaa ka yimid.\nDeni wuxuu fuluniyaa ajandihii reer tolkiis oo ahaa hooyadii buburinta shaqo cùsub ma'ahan, waa shaqo soo jireen ah, laakiin waxaa nagu cusub sugid la'aanta iyo deg-degga faraha badan uu faaska la kor istaagay laan cagaaran oo aan weli ubax dhalin.\nMarkaan doodii oo dhan dhagaystay, waxaa ugu dood xumaa Deni iyo Madoobe.\nDeni wuxuu yiri SNM gabdhaan ka qabnaa xidid baan nahay waana inaan u doodnaa wixii xaq ah oo federaalka uga maqan.\nTaa macnaheeda markii aqoonyahanada madaxa banaan fasireen waxay ku sheegeen, waa markii ugu horaysay oo soomaali iyo afrikaan garoowe xididtinimo ku dhex marto, waana ka culustahay tuko-raq iyo kala goynta soomaaliya.\nReer mudugu arrintaanoo kale waxay dhahaan magac ba'ay.\nMadoobe asna wuxuu shirka ka sheegay in safaaradda soomaalida ee Nairobi qayb laga siiyo maadaama ay xuduudka ugu dheer jubaland Kenya la wadaagto.\nMadoobe cudur-daar badan buu leeyahay wax lala yaabo ma'ahan inuu sidaa u fekero.\nThe gentleman asks what do you know about the (heritage) not what's your favourite icecream.\nShaki iigama jiro in heritage ay asaastay gaalo iyo maazuuni is wata.\nWaxay mar walba raadsadaan meeshii ay is leeyihiin nabar baa kasoo baxay ayagoo mudac wata.\nkal hore waxay xoogga saareen snm si ay usoo gocoto waxaan jirin una sii kala fogeeyaan quluubta dadka wada dhashay ee soomaaliyeed.\nSanadkaana waxay dareemeen in puntland nabar cusub kasoo baxay, nin aan ehel u ahayna reer puntland uu hogaan u noqday.\nway yaqaanaan meeshii fitno laga shidi karo.\nWaxaa u hadla mid ay ugu yeeraan c/rashiid xaashi oo aan u malaynayo asagoo tuulo ku waynaaday sidaydoo kale inay tababarteen.\nwuxuu isticmaalaa erayga barako ma leh asagoon aqoon in waxii barakada la qaado aysan waligeed barako yeelan,caadada muslinka waa ka mamnuuc inaad barako beesho, khayrkaa la hor mariyaa asagaana la dambaysiiyaa.\nururada rayidka muqdisho waxay helaan maal gelin khafiifa ayaguna sidoo kale waxay adeegsadaan erayga welwel iyo baqdin baan qabnaa.\nBaqdinta iyo welwelka waligood ka bixi maayaa hadaysan daawadeeda cunin oo ah istiqfaarka iyo alle u niqoshada.\nmarka lasoo xooriyo warka, waa dhaqan gaalo wadato waxaan shaqo iyo caado u leenahay naguma shiriyaan.\nMuuse Bixi of Somaliland region meets with Djibouti President IOG/brother in law\nMuuse waa ninkii wax baray gabadhii 15 jirka ahayd ee lahayd waa nala xniinyo taabtay, waa cadawga caruurta soomaaliyeed.\nsnm 30 sano bay hooskeeda iyo maro buluug ah la dagaalamaysay ayadoon wax cadaw ah lahayn\nsnm ingiriis bay kasoo quusteen kuukuuyo waxba kuma kordhin karto aragtidayda.\nKenya waxay ugu talo gashay inay farmaajo faro gelin uga dhigto si meel dhexe laysugu yimaado ayagoo ka cabir qaadanaya Ethiopia oo joojisay cilaaqaadkii tooska ahaa kuna badeshay mid dadban.\nboogta cid kasta damqin karto waa kala fogaanta soomaalida dhexdeeda iyo midnimo xumadooda.\najendahu waa intaas aragtidayda gabal dhacay waa soo baryi doona ma arki karo.\nGabre #2 is fired\nVOA iyo BBC waxaa maamusha wariyaal aad u liita aragtidayda shaqadoodana aan ku filnayn.\nLaakiin waxaan ku dawoobaa markay dhahaan waan isku daynay inaan xakuumadda federaalka cid ka helno laakiin way noo suurtoobi wayday.\nwaa kalmadda ay ahayd inay is waydiiyaan,,,, maxaa naga khaldan?\nOpposition to whom? Soomaaliya or shaqsi?\nxasan shekh dhismo wuxuu ka yaqaan daar indhihiisa ku dhacda.\nCarab 30 sano bay mugdi iyo haraad ku fiirsanaysay soomaaliya\nMarkii turkigu nalka shiday bay gabdhaheena arkeen quruxdooda waxayna ka codsadeen xasan shekh inuu usoo dhoofiyo wuuna ka yeelay asagoo dhoola cadaynaya.\nCiidan iyo karaamo la dhiso, wax qabad uma yaqaan, wuxuu u hadal egyahay mudiirka khadaamadaha.\nCarab Yemen baa nooga sokaysa "cadan" "xadra-mowt" waxaa ka taliya dhawr jabhadood oo kala ajenda ah oo waliba la maal geliyo.\nsiyaad barre qiyaamaha wax fiican buu mar hore la tagay, waana ehelu janno idinka alle.\nCarab lacag kama rabin nin hanti jecel haduu yahay hotel jazira agteeda bay ka muuqan lahayd daaruhuu dhistay.\nCarabta wuxuu u galay inay garab u noqdaan si uu dalkiisa iyo dadkiisa maqan ugasoo ceshedo Ethiopia iyo kenya.\nkhibradda carabtu way nagu yarayd, waxaa kaliya oo nagu filnaa in ilaahay caqiidada nagu mideeyay waana midda fududaysay inaan ku biirno.\nMasaaridu waa shacab cadiim ah, laakiin waxaa laga ilaaliyay inay helaan hogaamiye xoreeya maskaxdooda iyo maalkooda ilaa samankii fircoon.\nMaanta waxay hoos tagaan dawladaha khaliijka ugu tirada iyo tayada yar si ay hal sano batrool jaban ah u helaan ama free ah.\nTurkey dhaqaale iyo shacab xor ah wata lama tartami karaan, aragtidaya warkoodu waa anna way kan.\nKenya waxay ku cadaadinaysaa soomaaliya sidii xal loogu heli lahaa jaadka miirowga.\nGanacsato badan yaa uhuru ka codsatay inuu hargaysa oo gooni goosad ah suuq uga doono.\nWaa intaa kaliya waxa snm ku sheegayso iskaashiga labada dal.\nDr. Deni, dhalasho yaa jiidanaysa, madaxdaas masiirka dalka soomaaliya ugu timid waxuu u haystaa inay casho usoo doonteen.\nReer Waqooyi come out in force\nMucaaradku waxay dhaheen ciirtaada dhame yaa caydaada yaqaan oo ay ula jeedaan reer waqooyiga iyo waxaan usc ahayn ciirteena bay dhamaan, waana inaan anagu u magacawnaa cidii u talin lahayd iyo cidii ka talin lahayd muqdisho labadaba.\nBanaadiriga iyo reer waqooyigu waa inay toos u hoos yimaadaan usc oo na taageeraan, sababtoo ah caanaha anagaa iska leh.\nKuwa soo harayna waa inay hoos tagaan axmed madoobe iyo kenya oo aan si ku meel gaara xulufo u nahay.\nWaagii jirde iyo xaaji-dool iyo raggii faraha badnaa daaraha ka dhisayeen muqdusho, nimankaan ciirta ku faanaya, miro ciidda laga qado bay doofaarka kula dagaali jireen gal-gaduud.\nWaa aduunyo caloosha ka raran oo barafuun laysu marsanayo maalin cad.\nxaqiraadu waa dambi aad u wayn, hadaadse ka maarmi waydo inaad wax xaqirto, taariikhdii hore tii dhexe iyo tan la joogaba wax ka baro.\nWalaalaha waqooyi galbeed inta midnamda jecel dadka wanaagsan ee soomaaliyeed yaa xaal idin siiyay oo idinja badan, horay u socda oo tashada umadiina dhib iyo dheefba la qaybsada.\nSiday doonaan ha u difaaceen madoobe, waa arrimo ayaga u gaara ama ha noqoto dano ay ku raaceen siyaasiyiinta beeshooda oo wax la wada.\nAma rag iska celin ku waajibtay ha noqotee, kolay way muuqataa inaysan ",xaq" iyo "gar" midna waxba ka aqoon.\nMadoobe qabiil laguma diidin waxaa la tar-tamay jufadiisa kaliya oo u xaq-soori waayay.\nwuxuu isku doortay, buy two get one free.\nama sadex oday ha la ii keeno midka ii gadmay ha i doortee\nMaxay tahay doodu wiilashaan reer galbeedka tolerate iyo ixtiraamka ku bartay?\nMa waxay leeyihiin hal xaaraan ah nirig xalaal ah way dhali kartaa?\nMise waxay leeyihiin way nuujin kartaa kaliya inta doorashada laga gudbayo?\nmadoobe 8-sano waligiis kismaayo dhinac uma dhaafin, mana tegin gobolada uu ka hadlayo gedo wuxuu u diray casaabad 100 jir, xalaal ku koray uu ka ashahaatay.\nWaa afhayeen kenya iyo af ka noole aan waxba gacanta ugu jirin.\nWaraaqahaan uu marba dhinac u gedinayo waa masiir umadeed, jaahil madax adagna laguma aamini karo.\nway leeyihiin rag fiican lakiin waa yaryihiin intoodii badnayd way dileen ama xabsi ama toogasho toos ah ayagoo u adeegaya shisheeye.\nkuwa fiican waxay ka ilaaliyaan inay beesha matalaan oo soomaali wax la qaybsadaan.\nWaxay jecel yihiin inay gumayste u adeegaan ma jecla dal xor ah ka talintiisa.\nSiyaad barre allaha u naxariisto wuu ilaalin jiray intii tabartiis ah, wuuna iska ilaalin jiray waana qiimaha dawladnimadu leedahay.\nBalse hada fursadaasu meesha way ka baxday ayagaa hogaan noo noqday oo gumaystaha nooga tarjuma.\nWaa beel wayn oo qarniyo gumaysi ku hoos jirtay, ama si kale hadaan kuu fahamsiiyo waa "duddun" godod badan oo hadana kayn ku dhex taal.\nSoo maadan ogayn berigaas inay sadexda dawladoodba darajo ka xiran jireen? way dhici jirtay walaalo.\nIs waydii aaway ubadkii ay dhaleen ragaasu markii qarankii soomaaliyeed burburay xagee aadeen?\nSidoo kale soo maadan arag aqoonyahan ku abtirsada oo ku doodaya in dagaalkii 77 fitno lagu kiciyay ahaa, ayagoo adeegaya oo nabad qaba.\nUsc waxa hor boodaya maanta ilaa kenya oo indhaha ka xajaynaya waayo?\nSoo maadan dhagaysan xasan sheekh oo dadkiisa ugu qodbaynaya markii Nairobi qarax ka dhaco ma seexdo xamarna waa gam'aa.... barkee waa iska caadi anaga xageena.\nMadoobe run buu sheegay ninkii run kuu sheegana wax kale lagama doono ayadaa loogu tagaa\nWuxuu yiri anoo mayd gacmaha ku wata yaan kismaayo soo galay anoo ubax watana ka bixi maayo.\nwaa nin rag ah aragtidayda wuxuu ku jaan-go'an yahay kismaayo mana dhaafsiisna ayada, gobolada kale waa u dhufays siyaasadeed asaga iyo kenya wax dan ah kama lahan.\nintaa maygu waafaqsantahay mise waxbaa kasoo noqday?\nQabqable waa la yaqaan waa dagaal ooge lagu abaal mariyay inuu senator noqdo si shartiisa looga yareeyo cibaadka.\nGudoomiyaasha ururada bulshadu maxay yihiin?!\nAduunka Usc niman ka shaati badan waa la waayay, waa nimanka kaliya oo aan la tusi karin nadaam iyo cadaalad si ay u lacagaystaan.\nSodon sano miyaysan ku filnayn oo ay hogaanka dalka hayeen?\nbini-adamku waxa kaliya oo uu ka dhargi karo waxaa jira ciidda, markuu dhinto, si kale looma dharjin karo.\nAragtidayda waa laga shar badan yahay caqligooda unbaa suuq madaw iyo boob ku qufulmay.\nlaakiin waxaa la rabay inay nin kaliya daba istaagaan si aamusnaan iyo edeb leh,hadhow markuu guulaystana ay weelashooda soo qaataan sidii horayba loogu yiqiinay.\nWaxay u ordayaan soo un xaraash ma'ahan?\nTuug waxaa ugu liita kan dadkii oo soo jeeda indho adayg lasoo hor istaaga.\nGartu ilaahay bay taqaan, ee qabiil ma taqaan, nimankan hogaan soomaaliyeed ma qaban karaan, xaqiir qabiilayste ah ma ahi alaa og.\nwalaalayaal keena nin farmaajo badeli kara oo dalkeena horay u wada, ama aamusa oo gar qaata xafladaha arooska kaliya hoteelada uga qayb gal inta noloshiina ka hartay.\nNinkaan markii xilka laga qaaday wuxuu iska dhiibay hargaysa wuxuuna cafis waydiistay biixi oo uu ka codsaday in la cafiyo, mar danbana uusan u noqon doonin khaladkii ka dhacay.\nSubxannalaah, wajigiisa waxaa ka muuqata cibaado, kana xishoon maayo munaafaqada asagoo saxaafadda hor tasgan.


Guddiga gurmadka masiibadii Puntland oo ari u qaybinaya 672 qoys oo xoolo beelay (Dhegeyso) – Radio Daljir\nGuddiga gurmadka masiibadii Puntland oo ari u qaybinaya 672 qoys oo xoolo beelay (Dhegeyso)\nDiseembar 10, 2013 2:06 b 0\nGaroowe, December 10, 2013 – Deeganada Puntland waxaa ka socda qorshe balaaran oo lagu doonayo in xoolo loogu qaybiyo dadkii reer miyiga ahaa ee masiibadu haleeshay horaantii bishii ina dhaaftay, markii duufaan roob wadata ay ku dhufatay dhulka Puntland.\nGuddiga gurmadka masiibada ee Puntland ayaa bilaabaya qorshahaas, waxaana maalinta khamiista ah ee soo socota la filayaa in gurmad xoolo ah la gaarsiiyo 672 qoys oo reer guuraa ah, kuwaas oo ku xoolo waayey dadkii masiibadu haleeshay.\n“wejigii labbaad ee gurmadka ayaa bilowday, waxaan samayn doonaa wax badan oo is bedel ah, waxaa muhiim in ah dadka dib u dejin loo sameeyo.” ayuu yiri sheikh Maxamuud Xaaji Yuusuf oo ka hadlay deeq xoolo ah oo la bixin doono.\nGuddiga ayaa sheegay in ay bixin doonaan 15 kun oo neef oo ari ah.\nSheikh Maxamuud Xaaji Yuusuf oo ka mid ah guddiga gurmadka masiibada ee Puntland, waxaa uu saxaafada u sheegay in xoolahaas lagu iibiyey lacagtii laga keenay jaaliyadaha dalalka dibedda ee gurmadka ahayd.\nWeli waxaa soconaya gurmadka loo fidinayo dadkii masiibadu haleeshay ee reer Puntland ee ku dhibaataysan dhulka miyiga iyo meelo la dejiyey oo gargaar loogu qaybinayo, culimada ayaa ku baaqay in gargaarka la sii labba jibaaro.\nFowsiyo ?madaxdii shirka Paris waxaan kala hadalnay inay naga tageeraan amniga iyo dhaqaalaha?


Xog: Muxuu CCC ka yiri dhul-ballaarsiga Kenya? | Caasimada Online\nHome Warar Xog: Muxuu CCC ka yiri dhul-ballaarsiga Kenya?\nXog: Muxuu CCC ka yiri dhul-ballaarsiga Kenya?\nRa’iisal Wasaaraha Xukuumadda Somaliya, Cumar C/rashiid Cali Sharmaarke oo booqasho ku joogga Jazeerada Malta, ayaa waxa uu ka hadlay xiisadda xilligan ku soo korortay xuduuda Somaliya iyo Kenya.\nRa’iisal Wasaaraha, ayaa wuxuu sheegay in lagu soo wargeliyay in kulankii Baarlamaanka ee maanta uu ku yeeshay Xarunta Golaha Shacabka looga hadlay, dhul ballaarsiga ay Kenya ku hayso dhulka Somaliya.\nWuxuu tibaaxay in arrin khalad ah ay tahay, haddii ayba dhacday in Kenya ay burburisay calaamadihii muujinaayay halka kala qaybisa xuduuda labada dal, isla-markaana ay Kenya kala xisaabtami doonaan.\nRa’iisal Wasaaraha Somaliya, ayaa wuxuu sheegay in Madaxweynaha Kenya, Uhuru Kenyatta uu toddobaadkii hore kala hadlay inaysan macquul ahayn derbi laga dhex dhiso labada dal, isla-markaana uu u ballanqaaday inaanay arrintaasi ku dhaqaaqi doonin.\nWuxuu beeniyay in Madaxweynaha Kenya uu kala hadlay murunka la xiriira badda Somaliya, oo Kenya ay sheeganeyso inay leedahay qayb ka mid ah badda Somaliya.\nRa’iisal Wasaare Cumar C/rashiid Cali Sharmaarke oo la hadlay Laanta afka Somaliga ee VOA, ayaa sheegay in maanta uu la xiriiray Ra’iisal Wasaare Ku Xigeenka Somaliya, Maxamed Cumar Carte, isla-markaana uu ku amray in Safiirka Somaliya u fadhiya dalka Kenya, Jamaal Maxamed Xasan uu soo xaqiijiyo waxa arrintaasi ka jiro, si ay Kenya ugala xisaabtamaan.\nXiisadda ka taagan xuduuda, ayaa soo korortay shan maalmood ka dib, markii Ra’iisal Wasaare Sharmaarke, uu Magaalada Nairobi kula kulmay Madaxweyne Uhuru Kenyatta.\nGuddiyada Arrimaha Gudaha & Dibadda Ee Baarlamaanka Somaliya, ayaa Khamiista berrito ah kulan ka yeelan doono xiisaddan, si ay kaga soo warbixiyaan cabashada ka soo yeereysa dadka ku nool Degmada Beled Xaawo Ee Gobolka Gedo.


QM oo dalbanaysa in cadaaladda la horkeeno cidda saxafiyiinta Soomaaliyeed disha\nAgaasimaha guud ee hay’adda Q.M u qaabilsan dhinaca waxbarashada ee UNESCO haweenayda la yiraahdo, Irina Bokova oo saxaafadda la hadashay ayaa ka dalbatay maamulada Soomaaliya oo ay ugu horeyso dawlada KMG ee Soomaaliya inay ka shaqeeyaan sidii cadaaladda loo hor keeni shaqsiyaadka ka dambeeya dilalka Soomaaliya loogu geysto wariyaasha Soomaaliyeed.\nIrina Bokova waxaa ay hadalkeeda ku sheegtay in saxafiyiinta Soomaaliyeed ay yihiin isha laga helo wararka sugan ee Soomaaliya waxaana ay dalbanaysaa in deg deg baaritaano loogu sameeyo cidda ka dambeysa dilalka wariyaasha oo uu ugu dambeeyay dilkii bilawgii bishaan magaalada Gaalkacyo loogu geystay Allaha u Naxariistee Farxaan Jeemis C/lle oo u shaqeynayay Idaacadda Daljir qeybteeda G/kacyo.\n“Dadaal kasta oo lagu heli karo cidda ka dambeysa dilalka wariyaasha waan ka qeyb qaadanaynaa muhiimaduse waxay tahay in la helo cidda ay saxafiyiinu bar tilmaameedka u yihiin” ayay agaasimaha guud ee hay’adda UNESCO Irina Bokova oo intaa ku dartay inay aad uga naxday dilalal wariyaasha Soomaaliyeed loo gaystay.\n“Saxafiyiintu waa kuwa u hadla dadka aan codka laheyn marka waa in la bad baadshaa cid kasta oo waxyeelaysana laga qabtaa waana inay u shaqeeyaan si madax banana iyagoo aan wax cabsi ah dareemeyn” ayay sidoo kale tiri haweenayda madaxda ka ah laanta Q,M u qaabilsan dhinaca waxbarashada ee UNESCO.\nLixdii bilood ee lasoo dhaafay Soomaaliya waxaa lagu dilay illaa iyo 6 wariye kuwa kalena lagu dhaawacay, Soomaaliyana waxay ka mid tahay wadamada lagu bartilaameysto saxafiyiinta warbaahinta madaxa banaan ka shaqeeya.


Tarsan ?bixinta aqoonsiga qofka waxay qayb tahay dagaalka ka dhanka ah xubanaha Al-shabaab? – Radio Daljir\nJanaayo 6, 2014 2:00 b 0\nMuqdisho, January 6, 2014 – Garoonka diyaaradaha ee Muqdisho ayaa la hubin doonaa hadda kadib dadka dibeda u dhoofaya iyo kuwa soo degaya, howshaas ayaa qayb ka ah dagaalka lagula jiro Al-shabaab, sida uu sheegay duqa Muqdisho Maxamed Axmed Nuur.\nGudoomiyaha gobolka Banaadir mudane Tarsan ayaa shaaciyey inay dhamaatay in sarkaal dambe oo ka tirsan al-shabaab uu ka dhoofo garoonka diyaaradaha ee Muqdisho, taas oo dhici jirtay iyadoo aan aqoon loo lahayn.\nMudane Tarsan ayaa xusay in bixinta aqoonsiga iyo Baasaboorka dalka ay qayb ka tahay qorshaha lagu oggaanayo hugaamiyaasha argagixisada.\n?Inaan oggaano xaasaska iyo caruurta iyo hugaamiyaasha Al-shabaab ayaa ka qayb ka ah in la helo aqoonsiga dadka ee haatan la bixinayo, taas ayaa sahlaysa inaan Al-shabaab dambe ka dhoofin Aadan Cadde Airport.? Ayuu yiri Maxamed Axmed Nuur Tarsan\nMaamulka gobolka Banaadir ayaa sheegay in meelaha laga qaato Baasaboorka iyo aqoonsiga la dhigay computer lagu aruurrinayo xogta qofka oo dhamaystirsan ?hadhow qofka dhoofaya waxaa laga qaadi doonaa faro.? ?waxaan bilaabi doonaa qaadista DNA, waxay qayb ka tahay qorshaha lagu adkaynayo amniga.? Ayuu yiri Tarsan\nMagaalada Muqdisho ee caasimada Soomaaliya ayaa dhowaan laga furay xafiis lagu qaado aqoonsiga dhalashada, sugnaanta iyo cadaynta Soomaalinimada, wuxuuna qayb ka ahaa mashruuc balaaran oo dib loogu furay Baasaboorka Soomaaliga oo hab casri ah loo dhigay.


Puntland oo saaka ay ka bilaabatay doorashadii ugu horeysay ee qof iyo cod ah | Dhacdo\nHome Wararka Maanta Puntland oo saaka ay ka bilaabatay doorashadii ugu horeysay ee qof iyo...\nPuntland oo saaka ay ka bilaabatay doorashadii ugu horeysay ee qof iyo cod ah\nPuntland ayaa maanta doorashadii ugu horeysay oo qof iyo cod ah ka qabanaysa Degmooyinka Qardho, Eyl iyo Ufeyn oo dadka degan ay dooranayaan Xubnaha Golaha Deegaanka ee metelaya. Doorashadan ayaana horudhac u ah hirgelinta nidaamka axsaabta badan.\nDoorashada ayaa loo asteeyay inay ka qabsoomto afar iyo konton goobood, guud ahaan saddexdaasi degmo. Shan iyo toban Urur Siyaasadeed ayaa isu diiwaangeliyay inay ku tartamayaan doorashadaasi. Sideed waxay ka tartami doonaan Ufeyn iyo Eyl, halka toddobada kalena ay ka tartami doonaan Qardho.\nIn ka badan 37,000 oo qof ayaa loo diiwaangeliyay inay ka qayb qaataan codeynta doorashadaasi, iyadoona 449 musharax ay ku tartamayaan 87 kursi, oo ah Golaha Deegaanka ee degmooyinkaasi.\nDadka ka qaybgelaaya doorashadaasi ayaa saaka u dareeray goobaha codbixinta oo la furay 6:00 subaxnimo, waxayna safafka ugu jiraan sidii qof weliba uu codkiisa u dhiiban lahaa.\nGuuleed Saalax Barre, Gudoomiyaha Guddiga Doorashooyinka Puntland ayaa sheegay in goobaha doorashada soo xirmi doonaan 6:00 maqribnimo.\nCiidamada ammaanka ayaa adkeeyay ammaanka degmooyinkaasi, iyadoona la hakiyay dhaqdhqaaqii gaadiidka. Sidoo kale degmooyinkaasi ayaa waxaan jirin cid geli karta, kana bixi karta inta ay doorashadu socoto.\nPrevious articleKumaandooska Danab oo Saraakiil Ahlu Sunna ah kala baxay goob caafimaad\nNext articleXaalad adag oo ka soo korortay Magaalada Guriceel


UK oo ka digtay in ciidanka AMISOM ay Soomaaliya ka baxaan waqti hore | Radio Baidoa\nGuriga Wararka Maanta UK oo ka digtay in ciidanka AMISOM ay Soomaaliya ka baxaan waqti...\nUK oo ka digtay in ciidanka AMISOM ay Soomaaliya ka baxaan waqti hore\nBoqortooyada dalka Ingiriiska ayaa markale ku celisay sida ay uga go’an tahay kaalmeynta ciidanka Midowga Afrika ee AMISOM, inta ay ku jiraan xilliga kala guurka.\nWasiirka Ingiriiska ee arrimaha Afrika, Harriett Baldwin, oo booqasho ku timid Soomaaliya ayaa kulan ay magaalada Muqdisho kula yeelatay wakiilka Midowga Afrika ee Soomaliya Amb. Francisco Madeira waxa ay sheegtay bixitaan waqti hore oo ciidanka AMISOM ay ka baxaan Soomaaliya inay halis gelineyso ammaanka dalka,.\nWasiirka Ingiriiska ee arrimaha Afrika ayaa midaasi bedelkeeda waxa ay ku baaqday bixitaan tartiib tartiib ah oo ku saleysan awooda ciidanka ammaanka Soomaaliya.\nIntii ay Muqdisho joogtay ayaa waxay booqatay xarunta booliska lagu tababaro taasi oo ay maalgaliso UK iyo xarumaha AMISOM, iyado ka codsatay wadamada adduunka in ay sii kordhiyaan deeq bixintooda lacageed ee ku aadan AMISOM.\nBooqashada wasiir Harriett Baldwin ayaa qeyb ka ahayd qorshaha dhamaystirka taageero dhaqaale oo dheeraad ah oo ra’iisul wasaaraha Ingriiska, Theresa May, ay Soomaaliya u ballan qaaday intii ay ku gada jirtay socdaal ay ku timid qaaradda Afrika.


Shiishad - Wikipedia\nDhalada badeecada ama shiishada oo dhamaystiran.\nShiishad sidoo kale loo yaqaano Badeecad (Af Ingiriis : Waterpipe ama Shisha; Af-Carabi: نارجيلة) waa dhalo biyo ku jiraan oo dusha sare buuri iyo dab lagaga shido isla markaana leh gacan tuunbo dheer oo la nuugo. Badeecada qiiqeega ayaa afka laga qaataa taas oo tegta sambabada.\nBuuriga shiishadu wuu ka duwan yahay buuriga kale sababtoo ah waxaa lagu dhex daraa midho kala duwan kuwaas oo bedela dhadhanka iyo urta qiiqa badeecada.\nWaxaa jira labo nooc oo badeecad ah, shiishada dabka iyo shiishada korontoda.\nmadaxa sare ee badeecada.\nDunida maanta wadano badan ayaa shiishada laga isticmaalaa waxaana ugu badan dalalka bariga dhexe, sida Sacuudi Carabiya, Imaaraadka, Masar, Yementa, Marooko, Iiraan, Hindiya, Bangaladhesh, Jabuuti, Soomaaliya, Koonfur Afrika iyo wadano badan oo kale. Shiishadu waxay cadaw ku tahay caafimaadka qofka cabaya weliba si xad dhaaf ah bay u dhaawacaysaa caafimaadka qofka cabaya wayna ka saameyn badan tahay sigaarka, waxyaabah ay ka kooban tahay shiishada ayaa ah waxyaabo kala duwan sida rinjiga la mariyo darbiga guriga kaasoo colour looga dhigo shiishada, rinjigaasi wuxuu dhaawac u geystaa xididada dhuunta oo qaaca jiida iyo qanjirada, ugu dambeyntiina wuxuu sababaa qanjiro xanuun iyo qofka oo candhuufta ceshan waaye.\nWaxyaabah kale ee aan aadka uga naxay markii aan dawaday video ka hadlaya dhibaatooyinka shiishada waxaa ka mid ahaa in tubada dheer ee qaaca soo jiida ay dhexdeeda ku jiraan jeermis aad u fara badan kaasoo aan marnaba laga nadiifinin, jeermiskaas wuxuu ka dhashaa dadka kala duwan ee dhuuqay tubadaas. (video ka hadlaya baaritaanka tubadaas waan soo bandhigi doonaa insha allah).\nWaxyaabaha kale ee dhaawaca caafimaadka qofka shiishada caba waxaa ka mid ah aluminiumka yar ee dabka dusha laga saaro kaasoo markii uu gubto sii deynayo hawada lagu magacaabo carbon 2 oxide taasina maahan hawo loogu tala galay in la dhuuqo ee waa hawada bani aadanka sii daayo marka uu neefsado , bani aadamkana waxaa loogu tala galay inuu jiido oxygen sida caadiga ah.\nUgu dambeyntii waxaa jira dhallinyaro badan oo u haysata in shiishadu xalaal tahay maadaama carabta inteeda badani ay cabaan, hadaba waad qaldan tahay hadii aad carabta u haysato inay diinta kaaga aqoon badan yihiin, wax kasta oo ay carab sameeyaane xalaal maahan.\nDiinta islaamka waxay u soo degtay carab iyo cajam, qofkii illah wadada toosan tusiya ayaana toosnaada, wax kasta oo xalaal ah waa cad yihiin wax kasta oo xaaraan ahna waa cad yihiin.\nShiishada oo la cabo waxay waxyeello u geysan kartaa caafimaadkaaga marka loo eego sigaarka. Sigaar cabka wuxuu muujiyaa ixtiraamdarrada nolosha loo qabo. Qaar ka mid ah bulshooyinka diinta (sida Markhaatiyaasha Yehowah) waxaa saaran waajibaad ah inay si cad uga fogaadaan cabista sigaarka iyo isticmaalka tubaakada..\nWaxaa laga keenay "https://so.wikipedia.org/w/index.php?title=Shiishad&oldid=218440"\nBoggaan waxaa markii ugu danbeesay wax laga badalay 6 Oktoobar 2021, marka ee eheed 21:54.


Ciidamada gumaysiga ee nacabka ah oo dad shacab ah tuulaad Shenniile ku xidhxidhay.\nDec 26, 2012 (QOL) War gudaha Ogaadeenya goor dhaweyd naga soo gaadhay ayaa sheegaya dad shacab ah oo Askarta bahaloobay ee Tigreegu ay xabsi u taxaabeen, dadkan oo aan waxba galabsanin waxaa lagu xidhxidhay Tuulada Shinniile oo Degmada Dhanaan katirsan.\nWariye Darwiish Macalin oo ka mid ah hawlwadeenada Qorahay Media ee gudaha Ogaadeenya ku sugan ayaa loo xaqiijiyay xidhayga dadkaas oo tiradoodu dhantahay 7 ruux islamarkaasna si aad ah loo waxyeelleeyay, dadlkan shacabka ah oo wax dhibaato ah aan cidna u gaysanin ayuu xidhaygoodu ka mid yahay xadgudubyada aan kala joogsiga lahayn ee shacabka Ogaadeenya ay marwalba ciidamada naacabka ah ee Tigreega kala kulmaan.\nSida uu ku warku tibaaxayo maalmo ka hor ayay ciidanka Gumaysiga ee magaalada Dhaanan ku sugan waxay shacabka deegaankaas ku amreen in ay keenaan ciidan la doonayo in wiilasha Tigreega xabada looga dhigo arintaas ayaa la sheeagyaa in aysan shacabku dhag jalaq u siinin qaarkoodna ay si cad uga hor yimaadeen.\nGumaysiga daalan ee gabalkiisii sii dhacayo ayaa ku fashilmay dagaalda uu kula jiro geesiyaasha Ciiddanka Waddaniga Xoreynta Ogaadeenya wuxuuna ku guuldaraystay isku day walba oo uu ku talo galay in uu shacabka Ogaadeenya ku nugleeyo halganka xaqa ah ee xorayta Ogaadeenya loogu jirana uu kaga xidhiidh furo balse waxaa sii kordhaya guuldarada gumaysiga & fashilka ku imanaya qorsheyoga shacabka Ogaadeenya ka dhanka ah.\nHadaba dadka Shinniile lagu xidh xidhay waxay kalayihiin.\n1-Haadi Macalin Bashiir\n2-Xassan Macalin Rashiid\n3-Maxamed Xassan Kayd\n4-Cabdullahi Maxamed Kaydsane\n6-Ilyaas oo aanan ina ayihiisa helin\n& nin kale oo magiciisu uusan wali nasoo gaadhin. Si kastaba ha ahaatee ciidanka mooraal jabsan ee gumaysiga ayaa marwalba ku gadooda kana aar goosta dadka nugulka ah ee aan hubaysnayn waxayna u gaystaan tacadiyo aan la soo koobi karin, shacabka Ogaadeenya ee dulqaadka badan ayaa u dhabar adayga waxyeellooyinka gumaysiga waana sababta uu halganka Ogaadeenya marba marka ka damabysa kor ugu sii kacayo. Dadka shacabka ah ee Shinniile lagu xidhxidhay & guud aahaan xaaladaha kala duwan ee Ogaadeenya wixii ka soo kordha wararka dambe kaga bogo Insha Allah.


Xiisadda Ukraine: Doorka diyaardaha Turkiga ee dagaalka dhex qarxa Ukraine iyo Ruushka – Mudug.com\nXiisadda Ukraine: Doorka diyaardaha Turkiga ee dagaalka dhex qarxa Ukraine iyo Ruushka\nKa qeyb galka Dagaalka ee diyaaradaha aan duuliyaha lahayn ayaa ah mid sii kordheysa oo muhiimad gaar ah u leh iskahorimaadyada adduunka oo dhan islamarkana arrintani ma aha mid ka maran xiisadda hadda u dhaxeeya Ruushka iyo Ukraine.\nDiyaaradaha aan duuliyaha lahayn ee Turkiga ayaa qayb weyn ka ciyaaray ciidamada Ukraine ay geysay xadka Ruushka, islamarkana waxaa ay horey door uga ciyaareen meelo badan oo colaado ay ka jireen\nHalkan waxaan idinkugu soo gudbin doonaa waxyaabo badan oo ay tahay inaad ka ogaato awoodda diyaaradaha dronis-ka ee Turkiga.\nMuxuu yahay doorka Turkiga ee xaaladda hadda taagan?\nTurkiga ayaa qeyb ka ah gaashaanbuurta Nato waana dalka kaliya ee muslimka ah ee ka tirsan isbaheysiga militari ee wadamada reer galbeedka.\nWaxa uu Turkiga leeyahay ciidanka labaad ee ugu ballaaran xulafada marka laga reebo Maraykanka oo ay la wadaagto tignoolajiyada milatariga xulafadeeda.\nArda Mevlutoglu, oo ah khabiir falanqeeye arrimaha gaashaandhiga di fadhigiisu yahay Turkiga ayaa yiri: “Xukuumadda Ankara waxay dhistay awood ballaran oo ah diyaaradaha ana duuliyaha lahayn 20-kii sano ee la soo dhaafay.\n“Waxay si wax ku ool ah ugu adeegsanayeen diyaaradahooda aan duuliyaha lahayn hawlgallada amniga, gudaha Turkiga iyo meelaha ka baxsan xuduudaha, sida dagaalka looga soo horjeedo Kurdiyiinta, PKK, tan iyo bartamihii 1990-meeyadii\n“Tiknoolajiyada Drone-ka ayaa la siiyay mudnaanta koowaad si loo horumariyo warshadaha difaaca dalka, marka la eego dhanka shaqada iyo awooda wax soo saarka, Turkigu wuxuu ku sugan yahay meel aan horay looga baran gobolka, marka laga reebo Israa’iil.”\nMaxaan ka ognahay shirkadaha soo saara diyaaradaha Dronis-ka ee Turkiga?\nWaxaa jira laba shirkadood oo waaweyn oo sameeya diyaaradaha aan duuliyaha lahayn (UAVs) gudaha Turkiga.\nshirkadda Baykar ayaa soo saarta diyaaradaha aan duuliyaha lahayn ee Bayraktar TB2 iyo Bayraktar Akinci.\nMadaxa farsamada ee shirkadda Selçuk Bayraktar ayaa xiriir qoys oo dhow la leh madaxweynaha Turkiga Recep Tayyip Erdogan, maadaama uu soddog u yahay.\nShirkadda kale ee ugu weyn ee soo saarta waa urkish Aerospace Industries, oo smaeysa diyaaradaha aan duuliyaha lahayn ee TAI Anka iyo TAI Aksungur.\nSoo saaraha kale ee ugu weyn waa Twhich builds TAI Anka oo soo saartay TAI Anka iyo TAI Aksungur drones.\nSida laga soo xigtay Arda Mevlutoglu, ciidamada qalabka sida ee Turkiga iyo hay’adaha kale ee ammaanka ayaa ku hawlgala in ka badan 150 ka mid ah diyaaradaha aan duuliyaha lahayn.\nMaxuu yahay xiriirka militari iyo midka ganacsi ee u dhaxeeya Turkiga iyo Ukraine?\nTan iyo 2019, Turkigu waxa uu ka iibiyay Ukraine toboneeyo diyaaradood oo ah nooca aan duuliyaha lahayn ee Bayraktar TB2\nQoraalka sawirka,Nooca diyaaradaha ana duuliyaha lahayn ee Bayraktar TB2\nUkraine waxa ay doonaysaa in ay maalin uun ku biirto isbahaysiga Nato, waxana ay dagaal kula jirtaa fallaagada uu Ruushku taageero ee bariga dalkaasi.\nKiev ayaa sidoo kale isu diyaarinaysa duullaan dhanka dhulka ah oo ay soo qaadi karaan ciidamada Ruushka oo isku uruursanaya xuduudaheeda.\n3-dii Febraayo, madaxweynaha Turkiga Erdogan ayaa booqday Ukraine si uu u saxiixo heshiis lagu kordhinayo ganacsiga diyaaradaha aan duuliyaha lahayn ee labada dal.\nWasiirka Difaaca ee Ukraine oo la hadlay wakaaladda wararka ee Reuters ayaa sheegay in heshiisku uu abuuray “Sharuud wanaagsan oo ah in shirkadaha soo saara Dronis-ka Turkiga ay warshadda Drones-ka ah uga dhistaan gudaha Ukraine” si ay iyagu laftoodu u soo saaraan diyaaradaha aan duuliyaha lahayn.\nSidee ayuu Ruushka isha ugu hayaa hormaradan?\nBishii October ee la soo dhaafay, ciidamada Ukraine ayaa soo saaray muuqaal ay ku sheeganayaan inuu muujinayo diyaarad aan duuliye lahayn oo Turkigu sameeyay oo burburinaysa gantaal, D-30 howitzer ah, oo ay lahaayeen fallaagada uu Ruushka taageero.\nArrintan ayaa waxaa dhaleeceyay Ruushka, iyadoo Kremlin-ka uu uga digay Turkiga in diyaaradahooda aan duuliyaha lahayn ay halis gelinayaan “xasilloonida gobolka”.\nAnkara ayaa sidoo kale isku dayaysa in ay dhexdhexaadiso Ruushka iyo Ukraine, balse waxa arrinta adkeysay iibinta diyaaradaha aan duuliyaha lahayn.\nXiriirka Turkiga iyo Ruushka ayaa ahaa mid murugsan, tan iyo markii uu qarxay dagaalka Suuriya.\nAnkara iyo Moscow ayaa dano iska soo horjeeda ka leh Suuriya, laakiin labada dhinac ayaa sidoo kale sameeyay dhaqdhaqaaqyo lagu hagaajinayo iskaashiga.\nGantaalada difaaca hawada ee S-400 ayuu Turkiga ka soo iibsaday Ruushka, inkastoo ay Nato iyo Mareykanka dhaleeceyn xooggan kala kulmeen, haddana waxaa loo arkayay mid tusaale u ah xiriirka Erdogan iyo Ruushka.\nHaddii uu dagaal ka dhex qarxo Ukraine iyo Ruushka Muxuu noqon doonaa doorka Dronis-ka Turkiga?\nSi dhab ah uma cadda tirada diyaaradaha aan duuliyaha lahayn ee Bayraktar TB2 ee ku sugan Ukraine.\nLaakin Arda Mevlutoglu waxa uu leeyahay “Ukraine, TB2 waxay leedahay awood wax ku ool ah oo ka dhan ah maleeshiyada gooni-goosadka ah ee gobolka Donbas.”\nDiyaaradan oo aan duuliye lahayn ayaa waxa ku rakiban kamarad casri ah oo Electro-optical ah, oo xoggaha waxa meesha ka dhacay soo uruuriya iyo waliba hub casri ah oo lagu bartilmaameedsan karo goobihii loogu talagalay.\nTilmaamahani waxay caawinayaan “in loo qoondeeyo bartilmaameedyada cutubyada saaxiibada ah iyo sidoo kale in lagu garaaco bambaanooyinkeeda la hagayo.”\nXIGASHADA SAWIRKA,FACEBOOK / UKRAINE ARMED FORCES\nQoraalka sawirka,Muuqaal ay baahiyeen ciidamada Ukarian oo adeegsanaya Dronis-ka\nDalalka haysta Dronis-ka Turkiga lagu farsameeyay?\nDalalka iibsanaya diyaaradaha ana duuliyaha lahayn ee Turkiga ayaa sii kordhayay muddooyiinkii u dambeeyay.\nXogaha dhanka dhoofinta diyaaradaha kuma jirto tirada rasmiga ah ee diyaaradaha ay Turkiga ka iibiyeen dalalka kale ee ay heshiisyada la galeen.\nBalse in ka badan 15 dal ayaa la rumeysan yahya in ay dalbadeen diyaaradaha aan duuliyaha lahayn ee Turkiga lagu farsameeyay.\nDiyaarada Dronis-ka nooca Bayraktar TB2 ayaa si gaar ah dalabkeedu u sareeyay muddooyiinkii u dambeeyay.\nDiyaaradaha aan duuliyaha lahayn ee Dronis-ka Turkiga ayaa si wayn waxtarkoodu ugu soo caan baxay dagaalkii dhexmaray Armenia iyo Azerbaijan.\nAzerbaijan waxaa ay guusha ku raacday adeegsiga diyaaradahan oo ay ku burburiyeen difaaca Armenia.\nQaaradda Afrika ayaa sidoo kale ka mid ah meelaha suuqa ugu badan ay ka heleen diyaaradaha ana duuliyaha lahayn ee Turkiga.\nDalalka Morocco, Algeria, Rwanda, Nigeria iyo Itoobiya ayaa dhamaantood muujiyay in ay daneynayaan dronis-ka Turkiga lagu farsameeyay.


Turkiga oo xabsi iyo tarxiilis isugu daray gudoomiyaha xisbiga xagjirka fog ee Sweden. - NorSom News\nHome Nyheter/Warcusub Turkiga oo xabsi iyo tarxiilis isugu daray gudoomiyaha xisbiga xagjirka fog ee...\nTurkiga oo xabsi iyo tarxiilis isugu daray gudoomiyaha xisbiga xagjirka fog ee Sweden.\nGudoomiyaha xisbiga soo galooti diidka dalka Sweden ee SverigesDemokratene, Jimmie Åkesson, ayaa Turkiga laga soo musaafuriyey kaddib markii ay booliisku su’aalo waydiiyeen, sida ay qoreen warbaahinta dalka Sweden.\nÅkesson ayaa lasoo sawiray isaga oo warqado ka qaybinaya xadka Turkiga-Giriigga, kuwaasoo uu kusoo qoray ”Sweden waa buuxsantaya ee ha isku aadina”, taasoo ah caro xoogan ay ka muujiyeen dowlada Turkiga iyo ilaalada xuduudka u dhaxeeyo Turkiga iyo Giriiga.\nWakaaladda Anadolu iyo warqaadka Sözcu ayaa soo tabiysay in Jimmie Åkesson laga soo musaafuriyey Turkiga, waxaana lagu soo tarxiilay diyaarad u socotey Köpenhamn (Copenhagen) , sida ay qortay. Dagens Nyheter.\nSawirrada laga qaaday dhacdadan ayaa muujinaya hoggaamiyaha SD oo ay gelbinayaan Booliiska Turkigu.\nMarkii jidka lasii waday ayaa la sheegay inay saxaafadduu sawirro ka qaadeen, taasoo uu Jimmie Åkesson uga jawaabey inuu isna sawirro ka qaado, taasoo ay markale ka xumaadeen Booliisku.\nNinka Xisbiga SD warfaafinta ugu qaysan ee Henrik Gustafsson ayaa dowladda Turkiga ku tilmamay ”mid foowdo ah oo aan ogolayn xorriyadda hadalka”, sida uu yiri.\n”Qunsuliyaddeenna guud ayaa arrintan la socota, waxaana war rasmi ah ka sugaynaa Turkiga,” ayay tiri Sara Brynedal oo u hadashay Wasaarad Dibadeedka Sweden.\nXigasho/kilde: SDs Jimmie Åkesson med asylstunt på grensa mot Tyrkia: – Sverige er fullt.\nPrevious articleStavanger: Soomaaligii ugu horeeyay ee hargabka Corona-Virus laga helay.\nNext articleTalyaaniga: 3 qof oo soomaali ah oo laga helay hargabka Corona-Virus.


Contact Us\tTaariikh Muhiim ah oo ku saabsan dagaalkii 77 ee dhexmaray Soomaaliya iyo Itoobiya\nWalaalayaal marka hore aad ayaan idiin salaamayaa.\nSalaan ka dib waxaan halkaan idiinku soo gudbinayaa taariikh muhiim ah oo ku saabsan dagaalkii taariikhiga ahaa ee sanadihii 1977-1978 Soomaaliya iyo Itoobiya.Taariikhdaani waxay ku saabsan tahay dagaal ay ummadda Soomaaliyeed u midaysnayd aanna loo kala harin naf iyo maalba. Marka walaaleyaal adinka oo mahadsan fadlan si wanaagsan u soo saara.\nUmmadda Soomaaliyeed waxay soo martay marxalado badan oo kala duwan iyo dhacdooyin badan oo taariikhi ah. Dhacdooyinkaas taariikhiga ah ayaa waxaa ka mid ah kuwo ummadda Soomaaliyeed baal dahab ah ugu jira oo aan marnaba la hilmaami karin, uuna leeyahay qof kasta oo muwaadin Soomaaliyeed ah, sidaas darteedna ay tahay in uu barto, ilaaliyo islamarkaasna uu sii gudbiyo oo sidii asagaba loo soo gaarsiiyay uu markiisa u gaarsiiyo jiilalka danbe, oo ay lagama maarmaan tahay in ay helaan taariikhdooda oo dhab ah.\nWaxaa ayaandarro ah in ay jiraan kooxo isbahaystay oo ay ujeedadoodu tahay in ay khaldaan ama marinhabaabiyaan taariikhda Soomaaliyeed, gaar ahaan taariikhdii dawladdii kacaankii 21 Oktoobar ee ay ciidamadu hoggaaminayeen. Taariikhaha muhiimka ah ee laga beensheegayo ayaa waxaa ka mid ah taariikhdii dagaalkii gobonimodoonka ahaa oo ummadda Soomaaliyeed ay wadajirka ula gashay dalka Itoobiya sanadihii 1977 -1978, lana magac baxay ”Dagaalkii 77”. Dagaalkaas taariikhiga ah oo dhulka Soomaali Galbeed looga xoraynayay gumaystaha Itoobiya oo ay gumaysteyaalkii kale ee reer Yurub hadiyadda u siiyeen xilliyo hore oo kala duwan.\nDagaalkii 77 ma ahayn dagaalkii ugu horeeyay ee dhexmara Soomaaliya iyo Itoobiya ee waxaa jira dagaallo kale oo dhex maray labada qowmiyadood (Soomaaliya iyo Itoobiya) oo ay ka dhexayso colaad soo jireen ah oo ku salaysan diinta, dhulka iyo loolan awoodeedba.\nKooxaha isku bahaystay marin habaabinta taariikhaha muhiimka ah ee ummadda Soomaaliyeed ayaa waxay soo diyaariyeen sheekobaraleey aan sal iyo raad toona lahayn, xaqiiqdana aad uga fog. Kooxahaas ayaa waxay faafinta beentooda haatan u adeegsadaan qaar ka mid ah shabakadaha ama web-site-yada Soomaalida. Waxayse horraantii u samaysteen telefishan maxali ahaa oo la oran jiray RAAD. Ka dib markii uu socon waayay ee uu telefishinkaasi xirmayna waxay u leexdeen oo ay adeegsadaan laanta Afka-Soomaaliga ee idaacadda BBC-da iyo telefishanka Af-Soomaaliga ku hadla ee UNIVERSAL iyo web-site-yadaba. Kooxahaas ayaa sheekobaraleydooda ugu magac daray ”TAARIIKHDA SOOMAALIYA”. Waxaana garwadeen ka ah Wariye Axmed Xasan Cawke iyo Wariye Aadan Nuux Dhuule.\nKooxdaan u guntaday ka beensheegidda iyo marin habaabinta Taariikhda Soomaaliya ayaa taariikhaha ay doonayaan in ay jahawareer ka galiyaan ummadda Soomaaliyeed ayaa waxaa ka mid ah taariikhda dagaalkii 77 kaas oo ay ogyihiin in uu ummadda Soomaaliyeed baal dahab ah ugu jiro. Dagaalkaas gobonimodoonka ahaa oo ay doonayaan in ay ummadda Soomaaliyeed u tusaan in uu ahaa mid khaldanaa oo Soomaalida lagu waxyeelaynayay.\nShakhsiyaadka ay kooxdaani waraysteen ayaa waxaa ka mid ah Gen Maxamed Nuur Galaal iyo Gen Cabdiraxmaan Warsame Cilmi ”Caarre” oo labaduba ka mid ahaa hoggaamiyeyaashii ciidamada Soomaaliyeed ee ka qayb qaatay dagaalkii Itoobiyaanka lala galay islamarkaasna kala ahaa taliyeyaashii labadii aag ee Jigjiga iyo Dirirdhaba iyo nin sheegtay in uu xilligaas Taliye Urur ahaa, magaciisana ku sheegay in la yiraahdo Caaqil.\nWaxay labada nin ee danbe, waa Caarre iyo Caaqile, isku raaceen in askar tira badan oo ka mid ahaa ciidanka Soomaaliya lagu laayay magaalada Jigjiga xilligii uu dagaalku socday. Waxay kale oo sheegeen in dadkaas la laayay ay ahaayeen askartii ciidanka ugu wanaagsanayd oo ayaga madaxda ahaa lagu amray in ay ciidanka ka soo dhex xulaan, si loo dallacsiiyo, markii ay soo xuleenna lagu xasuuqay magaalada Jigjiga. Laakiin waxay isku khilaafeen in Gen Caarre uu yiri ”Madaxdii ciidamada iyo madaxdii dalka ayaa amarkaas bixiyay, aniga ayaana aagga Taliye ka ahaa.”, halka Caaqilna uu sheegayo in uu aagga Taliye ka ahaa Col Maxamuud Sheekh Cismaan ”Cirro”, amarka askarta lagu laayayna uu asagu bixiyay.\nLabada nin ee horana, waa Gen Galaal iyo Gen Caarre ee, waxay isku raaceen in ujeedada dagaalku ay ahayd in ciidanka Soomaaliyeed lagu burburiyo ayaguna ay dawladdii uga digeen in dagaalka la qaado.\nHaddaba waxaa la yaab leh in wariye Cawke uusan raggaan wax su’aal ah ka weydiin meelaha ay isku khilaafsan yihiin, si loo ogaado midkooda saxan iyo kan khaldan. Sidoo kale arrinta ku saabsan ragga la laayay kama aysan waraysan madaxdii ciidamada ee la dhigga ahaa Galaal iyo Caarre iyo kuwii ka sareeyay midna. Taas oo noo caddaynaysa in aan xaqiiqo doon la ahayn ee ujeeddooyin gaar ahi jiraan.\nKa dib markii aan ogaannay in duulaan lagu yahay taariikhda ummadda Soomaaliyeed oo koox yari ay iminka doonyso in ay qulub iyo jahowareer galiso taariikho ummadda Soomaaliyeed muhiim u ah ayaa waxaan go’aansannay in aan baaritaan ku samayno qaar ka mid ah taariikhaha la marin habaabinayo oo ay ugu horayso taariikda dagaalkii 77. Haddaba waxaan halkaan idiinku soo gudbinaynaa dhacdooyin iyo arimo muhiim ah oo ku saabsan dagaalkii 77 ee akhris wanaagsan.\nXilkii Gen Caarre ee xilligii uu dagaalku Socday:Gen Cabdiraxmaan Caarre wuxuu xilligii uu dagaalku socday ahaa Taliyihii Aagga Jigjiga ee ciidamadii Xoogga Dalka Soomaaliyeed. Halkaas oo ah halka lagu laayay ciidkanka ay leeyihiin dalacsiin ayaa loo soo ururiyay, ka dibna waa la laayay.\nTaliye Ku Xigeenkii Aagga Jigjiga:Abbaanduulihii Aagga Jigjiga ee xilligii dagaalka ayaa waxaa ahaa Gen Axmed Warsame oo haddana wali nool.\nYaa amri karay Gen Cabdiraxmaan Caarre:1) Wasiirkii Gaashaandhigga M Gen Maxamed Cali Samatar2) Abbaanduulihii Ciidanka Xoogga Dalka Soomaaliyeed Gen Maxamuud Geelle Yuusuf3) Taliyihii Aagga Woqooyi Gen Yuusuf Axmed Salxaan.4) Abbaanduulihii Aagga Woqooyi Gen Cabdullahi Cali Cumar\nMasuuliyadd Darro iyo Waajibaad ka Carar:Gen Caarre wuxuu sheegay in madaxdii ciidamada iyo kuwii dalka ay ku amreen in uu ragga ciidanka ugu fiican ay soo ururiyaan si loo dalacsiiyo, ka dibna la laayay. Arrintaan waxay dhalinaysaa su’aalo waaweyn oo ay tahay in jawaab rasmi ah loo helo, laakiin aan Caarre la weyndiin oo uu Cawke iska baal maray. Su’aalahaas ayaa waxaa ka mid ah:\n1. Maxay tahay sababta raggii dallacaadda mutaystay loo laynayo?Maxaa kalifay in ragga la dalacsiinayo furintii laga soo saaro? Sida caadiga ah ciidanka ama askarta waxaa la dalacsiiyaa ayagoo xeryahooda jooga, goob kasta oo ha ku sugnaadee. Waligeed wax nimankaan ka hor sheegaya dadka la dalacsiinayo ha la isu soo ururiyo lama maqal. Sidee nin Gen ciidan ah arrintaas shir ula yimid? Askarta marka la dalacsiinayo, ma in furinta la soo banneeyaa, waliba kuwii askarta ugu fiicnaa?\nMarka la eego sida arrinta uu sheegay gen ruug caddaaga ahi u khilaafsan tahay ama uga hor imaanayso xeerka ciidanka iyo caqliga wanaagsan ayaa waxay caddaynaysaa in waxa uu generalku sheegay ay tahay been la soo diyaariyay oo xaqiiqada aad uga fog. Taas oo gef iyo xadgudub ku ah garashada dhagaystaha.\n2. Sidee Gen Caarre u yeelay amar khaldan oo ah in uu 84 askari oo kuwii ciidankiisa ugu fiicnaa ah inta soo xulo uu haddana sabab la’aan u laayo? Haddii uu amarkaas qaatay ciddii doontaaba ha siisee soo danbiile cad ma aha? Marmarsiinyo ma u noqonaysaa madaxdii ciidanka iyo dalka ayaa amar igu siiyay? Miyuusan ahayn General masuul ka ah oo leh damiir iyo garasho uu wixii khaldan ama xun uu ku diido, xitaa haddii uu naftiisa ku waayayo? Mise arrinta ayaa sidaas ka duwanayd oo Gen-ka ayaa hadda u bareeray been iyo hagardaamaynta taariikhda ummadda Soomaaliyeed?\n3. Maadaama uusan Gen Caarre Caddayn cidda uu amarka ka helay isla markaasna uu yahay madaxdii ciidanka iyo kuwii dalkaba wixii khalad ah oo dhacay asagu miyuusan ugu horrayn masuuladdeeda? Masuuliyadda uu hayay awgeed soo ma ahan sababta hadda wax loo weydiinayo? Haddii uusan xillkaas iyo darajadii qaranku siiyay lahayn miyaa maanta cidi wax weydiin lahayd?\n4. BBC-da iyo wariye Axmed Xasan Cawke maxay ula xiriiri waayeen Abbaanduulihii Aagga Jigjiga Gen Axmed warsame iyo madaxdii kale oo markaas si toos ah amar u siin kartay Gen Caarre, kuwaas oo aan kor ku soo xusnay, kulligoodna jooga, si ay u xaqiijiyaan waxa uu sheegayo iyo waxa ka jira? Mise intaas inuu yiraahdo oo kaliya ayaaba qorshuhu ahaa?\n5. Waxaa jiray Aagag kale oo ay ciidamadii Xoogga Dalku ka dagaalamayeen, Waqooyi oo kaliya ayaa waxaa ka jiray Saddex(3) Aag. Maxaa haddii ciidanka la iska xasuuqayay Aagagga kalena askarta loogu layn waayay? Sidoo kale BBC-du su’aashaan muhiimka ah Caarre iyo Caaqil midna ma aysan weydiin!! Sababtu waa maxay?\nCol: Cirro iyo beenta uu sheegay ”Caaqil” oo sheegtay inuu taliye urur ahaa.Col Cirro, wuxuu xilligii dagaalka ahaa Madaxii Taakulada ee aagga Waqooyi. Fadhidhigiisuna wuxuu ahaa magaalada Hargaysa. Taliye aagna waligiis ma noqon. Waxaa kale oo aan kor ku soo sheegnay Madaxdii Ciidankii Xoogga Dalka ee xilligaas amar siin kartay Taliyihii Aagga Jigjiga Gen Cabdiraxmaan Caarre iyo xilalkii ay madaxdaasi kale hayeen. Madaxdaas oo uusan Col Cirro ka mid ma ahayn. Arrimahaan ayaa kuligood caddeynaya in Caaqil uu BEEN HAWAAS yahay, taariikhdana uu ka been sheegay, ummadda Soomaaliyeedna meel uga dhacay. Waxaa kale oo aan la rumaysan karin in uu Caaqil ka mid ahaa ciidamadii xoogga ee aagga Jigjiga maadaama uusan kala aqoon xilalkii Gen Caarre iyo Col Cirro.\nMa Taliye urur aan aqoon Taliyihiisii Aagga ayaan war iyo Taariikh Soomaaliyeed ka dhagaysanaynaa?\nWaxaas oo khalad iyo gefaf ah dan uma uusan galin wariye Cawke, taas oo ayaduna caddaynaysa in sheeko baraleydaan danno gaar ah laga lahaa oo aan taariikhda Soomaaliyeed iyo Soomaali midna loogu danaynay.\nHaddaba miyaysan dhab ahayn in ay jirto koox isku bahaysatay ka beensheegidda iyo marin habaabinta Taariikhda ummadda Soomaaliyeed? Taariikhda dhabta ah miyaase koox yari khaldi kartaa?\nUjeedadii Dagaalkii 77:Labada General, waa Gen Galaal iyo Gen Caarree, waxay isku raaceen in ujeedada dagaalku ahayd in ciidankii Soomaaliyeed lagu burburiyo ayaguna ay dawladdii uga digeen in dagaalkaas la qaado.\nGo’aankii dagaalka lagu galay waxaa ansixiyay goleyaashii distuuriga ahaa ee dalka sida (Golihii Wasiirrada, Golihii dhexe iyo golihii shacabka) taasna waxaa horay u caddeeyay Cabdiqaasim Salaad Xasan, Cumar Salaad Cilmi iyo Cabdullaahi Maxamuud Xasan, kuwaas oo waraysiyadoodii BBC-da una duuban yahay horayna looga soo daayay.\nXukuumaddii kacaanka ee uu hogaaminayay Madaxweyne Maxamed Siyaad Barre waxay ahayd mid jiritaankeeda uu sal u ahaa ciidankii xoogga dalka. Waxayna bilow ilaa dhammaadkeedii ku tiirsanayd awoodda ciidamada qalabka sida oo ay markii horeba xukunka kula wareegtay. Caarre iyo Galaal waxay sheegeen in ujeeddada dagaalku ay ahayd in lagu burburiyo ciidamada qalabka sida ee Soomaaliya. Haddaba akhristow, arrintaas run ma loo qaadan karaa? Waxaa isweydiin leh xukuumaddu maxay isku halaynaysay haddii ay burburiso ciidankii XDS (Xoogga Dalka Soomaaliyeed) oo jiritaankeedaba salka u ahaa? Soo wax lala yaabo ma ahan in rag Generallo ah ay waxaas ku sheekeeyaan!!!\nMadaxweyne Maxamed Siyaad Barre asaga oo 18 sano jira ayuu ciidan noqday. Wuxuuna ku gaaray ilaa heer uu madaxweyne uga noqdo dalka Soomaaliya. Waxaa kale oo la wada og yahay in Maxamed Siyaad Barre uu ahaa ninkii dhisay ciidanka xoogga dalka Soomaaliyeed islamarkaasna uu gaarsiiyay horumarka iyo magaca uu ciidanka xoogga dalka Soomaaliyeed gaaray. Taasina waxay muujinaysaa in ujeedada dagaalkii 77 aysan sinaba u noqon karin in lagu burburiyo ciidamadii Soomaaliyeed balse ay ahayd oo kali ah in gumaysiga laga xoreeyo dhulka iyo dadka Soomaali Galbeed. Haddiise tooda loo raaco; Marka ciidanku burburo M S Barre muxu isku halaynayay? Muxuuse ka helayay burburka ciidanka Soomaaliyeed?\nSidaas darteed ayaa labada General aysan uga run sheegin ujeedadii dagaalka iyo taariikhda Soomaaliyeedba. Danta gaarka ah oo ay arrintaas ka leeyihiin ayaga iyo wariyeyaasha soo xushayba ayaa ah kala qaybinta iyo kala goynta dadka iyo dalka Soomaaliyeed. Hase ahaatee taariikhdu waa mid sugan oo an la marin habaabin karin qof kasta oo xaqiiqo doon ahna uu heli karo xog ogaal daacad ah oo wixii la soo maray ka runsheegaya.\nFashilaaddii Galaal Ee Dirirdha Iyo Xilligii Dagaalkii 77:Marka laga hadlayo Taariikhda dagaalkii dhex maray Soomaaliya iyo Itoobiya ee sanadihii 1977 – 1978 ayaa waxaa jira dhacdooyin badan oo taariikhi ah oo aan aad looga hadlin, kuwo kale oo badanna si ku talogal ah looga been sheego, sida dhacdada Jigjiga oo aan kor uga soo hadalnay oo ka mid ah taariikhaha aad loo marin habaabinayo.\nDagaalkii ay Soomaalidu la gashay Itoobiya ayaa ujeedadiisu ahayd in lagu xoreeyo dhulka Soomaali Galbeed. Dhulka Soomaalida ee maqan oo dagaalka loo galay ayaa waxay xudduuddiisu ku eg tahay magaalada Hawaash.\nHaddaba waxaa la wada og yahay in Soomaalidu ay yoolkeedii dagaalka gaartay ayna gacanta ku dhigtay inta badan dhulkeedii maqnaa. Waxaana goobihii ugu danbeeyay ee la qabsaday ka mid ahaa magaalo madaxda labaad ee Itoobiya ee Dirirdhabe.\nDagaalku kama socon oo kali ah furimaha ay ciidamadu isku arkayeen ee waxaa sidoo kale barbar socday dagaal kale oo dhanka siyaasadda caalamiga ah. Loolankaas dhanka siyaasadda ah ayaa waxaa ka mid ahaa hesiish ama qorshe dhexdhexaadin ahaa oo ay garwadeen ka ahayd dawladdii Midowgii Soviet. Heshiiskaas oo ku saabsanaa in Soomaalida dhulkeeda ay dib u qabsatay loo ogolaado, soohdintana dib loo xarriiqo, sidaasna heshiis lagu galo dagaalkana lagu soo afmeero. Arrintaasna Itoobiya wax badan kama aysan qabin, maadaama dagaalkii looga adkaaday ayna si aad ah u qab jabtay.\nCiidankii Soomaalida ee gacanta ku dhigay magaalo madaxda labaad ee Itoobiya ayaa waxaa hoggaaminayay Gen Maxamed Nuur Galaal oo ahaa Taliyaha Aagga Dirirdhaba.\nDagaallo aad u kharaar oo in muddo ah socday ayaa labada ciidan ku dhex maray nawaaxiga Dirirdhaba, waxaana Gen Galaal ku adkaatay in uu magaaladaas qabsado. Arrintaas darteed ayaa AUN Madaxweyne Maxamed Siyaad Barre u tagay goobtii dagaalka ee Aagga Dirirdhabe, sida uu sheegtay gen Galaal, si xal loogu helo caqabadihii hortaagnaa Gen Galaal iyo ciidankiisii.\nGen Galaal ayaa wuxuu sheegay in uu Madaxweyne Maxamed Siyaad Barre u soo jeediyay in ciidamadii Aagga Baali ee dhinaca koofur galbeed, Taliye Aagna uu u ahaa Col Cabdullahi Yusuf, la soo dhaqaajiyo oo Itoobiyaanka dhinacaas laga soo cadaadiyo si uu culaysku uga yaraado ciidanka galaal ee Aagga Dirirdhabe, sidaasna magaalada lagu qabto. Gen Galaal ayaa wuxuu intaas ku daray in Madaxweyne Maxamed Siyaad uu ugu jawaabay “Ma waxaad doonaysaa in cid aan aniga ahayn loogu yeero Guulwade?”, taladiina wuu iga diiday ayuu yiri Gen Galaal.\nDhawr qodob oo kala duwan ayaa waxay muujinayaan in hadalka Gen Galaal uusan run ahayn, waxaana qodobadaas ka mid ah:\n1. Waraysi uu Col Cabdullahi Yusuf telefishanka Universal, siiyay sanadkii hore ee 2009-ka wuxuu ku caddeeyay in Madaxweyne Maxamed Siyaad Barre uu amar ku siiyay in ciidamadii koofur galbeed ee Aagga Baali oo uu hoggaaminayay Col Cabdullahi Yusuf uu soo dhaqaajiyo oo uu qaado waddo uu Maxamed Siyaad horay u maray wakhtigii uu askarta Ingriiska ka tirsanaa oo uu tilmaanteeda iyo meelaha ay martaba si fiican ugu sheegay. Arrintaas uu sheegay Col Cabdullahi Yusuf waxay beeninaysaa in Maxamed Siyaad uu Gen Galaal ka diiday in ciidamadii Aagga Baali la soo dhaqaajiyo. “Waa haddiiba uu taladaas soo jeediyaye?!”\n2. Maxay tahay sababta uu Maxamed Siyaad Galaal ugu sheegayo waxa asaga calooshiisa ku jira? Muxuuse ka faa’iidayaa in uu yiraahdo “Ma waxaad rabtaa in Maxamed aan aniga ahayn loogu yeero Guulwade?”. Dadka Soomaaliyeed oo Maxamed Siyaad yaqaanna Galaal oo kaliya ma ahan, waxaana la isku raacsan yahay in madaxweyne Maxamed Siyaad uu ahaa nin aad u caqli badnaa, waayo aragna ahaa. Hadalladaas raqiiska ah oo kalena aysan ka suuroobin ee ay tahay yihiin been abuur uu Galaal sameeyay, asaga oo isku dayaya in uu ka baxsado ceebtii, fashilkii iyo khasaarihii dagaalkii Dirirdhabe ee uu Soomaalida uga soo jiiday (Hoos ka akhri fadeexaddaas) .\n3. Markii ciidamadii Soomaalidu ugu danbayntii ay gacanta gu dhigeen magaalo madaxdii labaad ee Itoobiya ee Dirirdhabe ayaa waxay ahay wakhti galab ah oo ay qorraxdu sii dhacaysay. Ciidankii Gaaska Sagaalaad ee Itoobiyaanka oo dagaalkii looga awood roonaaday ayaa xoogaa ka hor kolonyo u galay dhanka wadada Adis Ababa magaalo madaxdii labaadna isga huleelay. Markii ay ciidamada Soomaalidu muddo saacad ka ayar ay magaaladii haysteen, wax ciidan Itoobiyaan ah iyo wax dagaal ah oo markaas ku socdaana uusan jirin ayaa Gen Maxamed Nuur Galaal ciidamadii ku amray in ay dib u soo noqdaan.\nDib u celintii ciidamada ee Galaal ayaa waxaa ka war helay ciidamaddii Itoobiyaanka ee baqaha sii ahaa. Ka dibna ciidankoodii baqada ahaa ayay inta joojiyeen oo dib isugu soo abaabuleen ayay magaaladii oo cidla ah dib ugu soo noqdeen, dibna u qabsadeen.\nMarkii Gen Galaal la weydiiyay sababta kaliftay in uu amarkaas biyo ayaa wuxuu ku andacooday in rasaasta, shidaalka iyo raashinkii ciidankuba ay ka sii dhamaanayeen oo uu sugi waayay taakulo habeennimadiiba soo gaari lahayd!!!\nWaxaa wax aad loola yaabo ah in ninka magaalo madaxdii labaad ee dal dhan qabsaday uu shidaal iyo raashin baan waayay yiraahdo! Aaway saadkii ciidamadii dagaalka looga adkaaday ee magaalada laga qabsaday oo isugu jiray Rasaas, hub, shidaal iyo raashinba. Magaalada caasimadda labaad ah Galaal ma ka waayay Shidaal iyo Raashin uu taakuladiisa ku sii gaaro ama uu ku sii sugo? Mase sugu waayay taakulada soo gaari lahayd saacado gudahood?\nSaraakiisha aan waraystay qaarkood waxay i sheegeen in Gen Galaal aad loogu tuunsanaa in uu dagaalkii 77 ka horba ahaa basaas oo uu Itoobiyaanka la shaqayn jiray. Taas oo aad loo rumaysan karo marka la eego sida uu dagaalka u fashiliyay iyo xiriirka aan qarsoodiga ahayn ee haddeer Itoobiya la leeyahay asagoo sheeganaya in uu ka mid yahay culumaa'u diinka Ahlu.\nFadeexaddaas uu Galaal sameeyay waxay keentay in aan magaaladii Dirirdhabe dib danbe loo qabsan iyo niyad jab xoog leh oo ciidankii Soomaalida ku yimid. Hase ahaate xaaladdii markaas jirtay awgeed ayay dawladdii kacaanku door bidday in aan Gen Galaal la horkeenin maxkamaddii Ciidamada qalabka sida oo ay hubaal ahayd in ay dil toogasho ah ku ridi lahayd, haddii la hor keeno.\nMarkaas ayaana Galaal laga dhex saaray ciidanka Xoogga Dalka Soomaaliyeed oo lagu wareejiyay Xisbigii Hantiwadaagga Kacaanka Soomaaliyeed.\nGuuldarradii Dirirdhabe waxay sidoo kale fashilisay dagaalkii dhanka siyaasadda iyo dhedhexaadintii uu Soviet-ku waday oo ahayd in Soomaalida dhulkeedii loo saxiixo. Iyo in ciidamadii Itoobiyaanku ay markii ugu horaysay dhiiranaan iyo niyad dagaal la yimaadaan.\nWaxay saraakiil xog ogaal ahaa ii sheegeen in AUN Madaxweyne Maxamed Siyaad uu aad u dhibsan jiray in meel uu joogo lagu soo qaado magaca Galaal oo uu hubay in uu wadanka khiyaamay, ciidankana dagaalka ku dhabar jabiyay.\nWaxaa hubaal ah in Gen Galaal uusan arrintaas moogayn sidaas darteedna uu geed dheer iyo mid gaabanba u galayo sidii uu u kharibi lahaa taariikhdii dagaalkii 77-kii iyo tii dawladdii kacaankaba si uu uga galgasho taariikh-xumada uu dagaalkaas ku kasbaday iyo guuldarradii iyo dhabarjabbkii uu u soo jiiday ummadda Soomaaliyeed oo dhan.\nWaxaa kale oo la wada ogyahay in Gen Galaal uu si foolxun uga qaybqaatay dagaalladii qabiilka oo lagu xasuuqay dad badan oo aan waxba galabsan. Waxaana jira ragg masuuliyiin Soomaaliyeed ahaa oo uu asagu amray in la laayo, kuwaas oo uu ka mid ahaa Prof Abyan iyo rag kale oo mucaarad ku ahaa dawladdii kacaanka.\nHaddaba Akhristow Gen Maxamed Nuur Galaal ma mudan yahay in laga waraysto taariikh ay leedahay ummadda Soomaaliyeed?\nMaxay ahayd Sababtii Magaalada JigJiga Ciidanka Loogu Laayay Xilligii Dagaalkii 77?Markii aan samaynay baaritaan ku saabsan in ay jiraan ragg ciidan ahaa oo lagu laayay magaalada Jigjiga xilligii uu socday dagaalkii 77 iyo sababtii kaliftay in ayadoo dagaal lagu jiro la laayo ciidan ay dadka qaarkii ku sheegayaan inay ahaayeen raggii ciidamada ugu qiimaha badnaa oo la yiri waa la dallacsiinayaa ayaa waxaan rag kala duwan oo ka mid ahaa ciidamadii xilligaas ju sugnaa magaalada Jigjiga iyo kuwo kale oo xog ogaal ahaaba ay noo sheegeen in raggaas la toogtay oo ciidanka ka mid ahaa lagu toogtay si sharci ah, islamarkaasna ay xukuntay Maxkamaddii Ciidamada Qalabka Sida Ee Soomaaliyeed.\nSababtu Maxay Ahayd?Waxaa jirtay in markii ay ciidamadii Soomaalidu qabsadeen magaalada Jigjiga oo ay ciidamadii cadowguna aysan fogayn ee la isku hayay goobihii uu dagaalku ka socday oo markaas ahaa buurta Kaaraamardha oo magaalada Jigjiga dusheeda ah.\nWaxaa dhacday in tiro aad u badan oo ka mid ahaa ciidankii Soomaalidu ay ka soo baxsan jireen furinta oo ay ayaga oo hubkoodii wata dharkii ciidankana qaba magaalada ku soo laaban jireen. Ciidamadaas oo aad u tirobadnaa ayaa magaaladii aad u wareeriyay dhibaatooyin bandanna ka gaystay. Waxaa adkaatay in ciidankaas magaalada laga saaro oo lagu celiyo colalkoodii oo ay ka qayb qaataan jihaadkii lagu jiray. Dhaqanxumo baahsan oo isugu jirtay, dil, kufsi, khamro iyo sakhraan, dhac iyo qaar kaloo bandanna, si joogto ah ayay magaalada dhexdeeda uga samayn jireen. Waxaana faraha ka baxay sugitaankii ammaanka iyo xasilloonidii magaalada oo uu markaas ka jiray maamul goboleed Soomaaliyeed, calankii Soomaaliyana uu ka surnaa.\nAyadoo ay aad u adkaatay xal u heliddii ciidamadaas furinta ka soo goosanayay oo magaalada dib ugu soo noqonayay, ayaa waxaa Jigjiga yimid Sarreeye Guud(SG) Maxamed Cali Samatar oo markaas ahaa Wasiirkii Gaashaandhigga ee Soomaaliya iyo madax kale oo gaashaandhigga ka socday.\nMarkii uu SG Maxamed Cali Samatar arkay sida ay xaaladdu u qasan tahay warbixinta Aaggana uu Gen Caarre iyo saraakiishii kale ee Aagga ka qaatay ayuu Makamaddii Ciidamada Qalabka Sida Ee Soomaaliyeed oo ay markaas xarunteedu Afisiyooni ahayd ku amray in ay si deg deg ah Jigjiga u timaaddo, si sharci ahna wax uga qabato mashaakilkii maarada loo waayay ee ka aloosnaa magaalada Jigjiga.\nMaxkamaddii Ciidamada Qalabka Sida Ee Soomaaliyeed oo Guddoomiye iyo Xeer Illaliyaba lahayd ayaa maalmo ka dib soo gaartay magaaladii Jigjiga oo uu qasku ka taagnaa.\nMarkaas ayaa baabuur ay cod-baahiyeyaal waaweyni saranyihiin magaalada lagula wareegay , labo maalmood oo isku xigta ayaana ciidamadii magaalada ku jiray loo sheegayay in ay magaalada ka baxaan oo ay ku noqdaan ciidamadii ay ka tirsanaayeen. Waxaa ciidamadii magaalada ku jiray loo qabtay muddo labo maalmood ah in ay magaalada uga baxaan, qofkii muddadaas labada maalmood ah uga bixi waaya magaaladana la soo hortaagi doono maxkadda ciidamada ee xilliga dagaalka oo markaas magaalada joogtay.\nCiidamo aad u badan ayaa muddadii labada maalmood ahayd ee loo qabtay uga baxay magaaladii, waxaana loo diyaariyay ciidamo iyo saraakiil ciidamadaas gaarsiiya colalkii ay ka tirsanaayeen oo ku urursanaa xeradii la dhihi jiray Birgade-ka.\nMaalintii saddexaad ayaa kuwii aan amarka raacin ee aan magaalada ka bixin la isu soo ururiyay oo maxkamaddii dagaalka la soo hor taagay. Maxkamaddiina waxay dhammaantood ku xukuntay dil toogasho ah ayadoo loo cuskaday “Xeerka dagaalka iyo Ammar diido goob dagaal”. Sidaas ayaana raggaas lagu toogtay.\nWasiirkii Gaashaandhiggu wali wuxuu ku sugnaa magaalada Jigjiga marka ay maxkamaddu xukunka ridaysay iyo markii xukunka la fulinayayba.\nUjeeddada xukunka iyo fulintiisa ayaa ahayd:\n1. In la ilaaliyo xuquuqda dadka iyo magaalooyinkii ay Soomaalidu qabsatay oo muddo badan gumaysi ku jiray Soomaalidana aad ugu faraxsanaa imaanshahooda, soona dhaweeyay.2. In nidaamka, kala danbaynta iyo anshaxa ciidamadu aysan lumin. Taas oo haddii ay dhacdo uu ciidankuna burburi lahaa dagaalkana lagu jabi lahaa.\n3. Iyo qodobka ugu muhiimsan oo ahaa in ciidamadu aysan furinta soo bannayn oo kuligood magaalada isku soo shubin. Taas oo haddii ay dhacdo ay dhiman lahaayeen kumannaan ciidankii Soomaalida ah.\nRagg saraakiil XDS ahaa oo kala duwan oo arrintaan aad xog ogaal ugu ah ayaa waxay ii sheegeen in xukunkaasi uu aad wax u taray, markaas ka dibna ay joogsadeen ciidamadii furinta ka soo baxsanayay, islamarkaasna ay dib u soo noqotay kala danbayntii iyo anshaxii ciidanka lagama maarmaanka u ahaa.\nMaxkamaddii Ciidamada Qalabka Sida Ee Xukunka Ridday Iyo Xubnihii Ugu Sareeyay.Col Cismaan Maye GudoomiyeCol Yuusuf Muuse Xeer Ilaaliye\nGunaanad:Waxaan oran lahayn maadaama taariikhda gobonimodoonka Soomaaliyeed ay tahay mid ka dhaxaysa dhammaan ummadda Soomaaliyeed islamarkaasna uu halgankii yahay mid wali socda, soconna doona ilaa laga xoreeyo dhulka Soomaali Galbeed ay lagama maarmaan tahay in cid kasta oo arrimaha dagaalkii taariikhiga ahaa ee 77 u dhuun daloosha, xog ogaal ka ah amaba ka qayb qaadatay ay ka qayb gasho ka run sheegidda arrintaan lagu marin habaabinayo taariikhda ummadda Soomaaliyeed. Taas oo haddii la waayo ay dhici karto in la khaldo jiilalka danbe ee aan ayagu waxba kala socon taariikhahaas muhiimka ah, taas oo noqonaysa dhagar iyo dulmi aan jiilalka danbe ka galayno, ayaguna ay nagu haaraami doonaan.\nDardaaran:Akhristeyaasha, Aqoonyahanka, xog-ogaalka iyo madaxdii qarankii Soomaaliyeedba waxaan u soo jeedinaynaa in ay gil-gishaan, una istaagaan sidii loo soo gudbin lahaa taariikhaha dhabta ah oo ay ummadda Soomaaliyeed leedahay.\nBarnaamijkaani waa qaybtii ugu horaysay ee barnaamij taxane ah oo aan ku eegi doonno qaybo ka mid ah taariikhaha Soomaaliya iyo waxyaabo warbaahinta laga siidaayay oo mudan in la xaqiijiyo.\nHaddii aad haysto wax faahfaahin ah oo ku saabsan arrimaha aan uga hadalnay qormadaan iyo wixii su’aal ama fikrad ah fadlan noogu soo hagaaji E-mail-ka ah mr_dinix@hotmail.com.\nEng Shire Cabdisamad Jaamacmr_Dinix@hotmail.com25/03/2010\nTixraac (Referance)Saraakiil Sare XDS ka mid ahaa iyo waraysiyo BBC, Universal TV.- S G Maxamed Cali Samatar (Wasiirkii Gaashaandhigga ee xilligii Dagaalka)- Gen Maxamuud Geelle Yuusuf (Abbaanduulihii XDS ee xilligii dagaalka)- Dr Cabdulqaasim Salaad Xasan (Go’aankii dagaalka ee Golihii Wasiirrada, Golihii Dhexe iyo Golihii Shacbiga)- Lanta Afka Soomaaliga ee BBC-da (Waraysiyo kala duwan oo ay ku jiraan kuwa Caarre, Galaal)- Gen Axmed Warsame (Abbaanduulihii Agga Jigjiga ee xilligii dagaalka)-Gen Cabdinaasir Xaaji Xaashi(Aagga Dirirdhabe iyo dagaalkii 77)- Col Cabdicasiis Sh. Maxamuud (Xog ogaal Aagga Jigjiga iyo dagaalkii 77)- Col Cabdi Cismaan Nuur (Xog ogaal Aagga Jigjiga iyo dagaalkii 77)- Universal TV (Waraysiga Col Cabdullahi Yusuf)\tMaqaal: Tafaraaruqaan iyo kala daad sanaantaan baahday xagay salka ku haysaa?\tRAXAN KA REEBEEY ALIF WAX MALEH IYO WAALEEYAHAY KALA DAAYA\tBashiir Yusuf: Soomaaliya iyo carbis\tCaalim Caalamka wareegaya shiddo la’aan iyo ardaygiisii aan godkuu galaba ku badbaadayn? Suldan Garyare\tFARIINI WAA QAAN SOOMAALIYEEY "BY YUUSUF BASHIIR"\tSOOMAALIYA MA XOR BAA MISE WAA MAXMIYAD HOOS TIMAADA QARAMADA MIDOOBAY (TRUSTEESHIP COUNCIL OF THE UNITED NATIONS)?\tHeshiiska TFG iyo SKA Air Logistics Qalinka (Shakib Dhowre)\tHay’adda Cuntada Adduunka ee WFP Maxay Tahay Shaqadeedu? (QAYBTII SADDEXAAD.\tHay’adda Cuntada Adduunka ee WFP Maxay Tahay Shaqadeedu? (QAYBTII LABAAD)\tHay’adda Cuntada Adduunka ee WFP Maxay Tahay Shaqadeedu (Qaybta 1aad)By Suldaan Garyare\tFaallo:- Nabad la’aanta ka jirta dalka Soomaaliya waxay salka ku haysaa dhul kala sheegashada iyo Sed-bursiga Soomaalida.\tIleyn Nimaan Xishoon Dagaal Xeeli Kama Heyso: Suldaan Garyare\tDUULAN GALGALA MISE FASHILAAD FAROOLE. (Qalinkii Xassan Carab)\tRAAFKA DADKA KA SOO JEEDA K/SOOMAALIYA TALAABO KHALDAN\tCALANKEENU LEBEIS MIYUU GALAA IYO ISTUSTUS!\tKaynaan, Kali Kaabay kaalin la wada gabey "1 By Bashiir M. Xersi."\tThe Roots of the Islamic Conflict in Somalia by Dr Baadiyoow\tPuntland! Sidee Xega loo Xagta oo Ilka Unabad Galaan. Maqaal Puntlander\tMa tanaa Turkigiina Baqal usoo fuulay .Qore-Xassan Carab\tHambalyo iyo bogaadin ku socota Isimada Gobalka Bari by DR Yusuf Isse\tPuntland Iyo Cadaalada By Dr: Yusuf Issa\tUrur Diimeedkii Ahlu Sunna Wal Jamaaca oo noqday xero doofaar ku soo xoomay oo xaalkeed Ilaah wax ka ogyahay\tWiil 11sanojir ah uu sababay IN haweenay Gaalo ah Muslimiyo\tMagac u Yaallo mise Mansib u Yuurarayaal?!.\tSoomaaliya ma argagaxisaa joogto? Dr:Yusuf Essa\tQiso Cajiib ah – Dagaal Waa Tab iyo Xeelad\tMaxaa diyaaradihii Yurub fadhiisiyay? Cibra qaadasho la xidhiidha Falkaanaha Iceland?\t13 jirbaan ahaa goortaan Ogaaday in layna gumeysto waxay ahayd markaan la kulmay 2 qiso oo iyaab galiyaya.\tShirka Addis Ababa iyo Shuyuukhda Ahlusunna.\tHome | Contact Us Design By ©2006-


AKHRI:– DANEEYAYAASHA CAALAMKA OO MURRASHAXIINTA UGU BAAQAY INAY AQBALAAN NATIIJADA DOORASHADA | Maalmahanews\nAKHRI:– DANEEYAYAASHA CAALAMKA OO MURRASHAXIINTA UGU BAAQAY INAY AQBALAAN NATIIJADA DOORASHADA\nOctober 5, 2017 - Written by admin\nHargeysa (Maalimahanews.com)- Daneeyayaasha caalamka ee Jamhuuriyadda Somaliland ka taageera dimuqraadiyada, ayaa war-murtiyeed wadajir ah oo ay ka soo saareen ku sheegay in qaan-gaadhnimada geedi-socodka dimuqraadiyada Somaliland ay muujin doonto daahfurnaanta iyo nabadgelyada ay u qabsoonto doorashada madaxtooyada ee muddaysan 13 ka November 2017-ka.\nDanjireyaal iyo wakiillo ka kala socday Belgium, Denmark, Midowga Yurub (EU),Finland, France, Netherlands, Sweden, UK iyo Maraykanka, ayaa booqasho ku yimid Somaliland, waxaanay balanqaadeen inay ka go’an tahay inay Somaliland kala shaqeeyaan qabashada doorashada shanta toddobaad ka hadheen. Waxa kaloo ay ku baaqeen in la xurmeeyo shuruucda iyo xeerarka doorashada fooda innagu soo haysa.\nWar-saxaafadeed ay shalay ka soo saareen Hargeysa, waxa soo akhriyay oo soo turjumay Tifaftiraha Guud ee Wargeyska Dawan, Cumar Maxamed Faarax.\n“Wefti sare oo ka socday daneeyayaasha caalamka ayaa shalay booqasho ku yimid magaalada Hargeysa ee Somaliland. Weftigan oo ka koobnaa danjireyaasha Denmark iyo Midowga Yurub oo ay weheliyeen wakiillo ka kala socday dawladaha Finland, France, Netherland iyo UK.\nWeftigu waxay kulamo la yeesheen Madaxweynaha Somaliland, Guddida Doorashooyinka iyo saddexda murrashax madaxweyne ee xisbiyada. Waxay weftigu u xaqiijiyeen madaxda Somaliland inay taageersan yihiin in doorashada madaxtooyada ee muddaysan 13-ka November ay noqoto mid u qabsoonta hannaan daah-furan oo loo dhan yahay. Waxaanay murrashixiinta ku dhiirigeliyeen inay aqbalaan natiijada doorashada.\nDaneeyayaashu waxay tilmaameen in hawlaha u diyaar-garowga doorashadu ay Komishanku u wadaan si wanaagsan, isla markaana dhammaystireen diiwaan-gelintii codbixiyayaasha, qaybintii kaadhadhka codbixiyayaasha, shahaado siinta murrashaxiinta madaxweynaha iyo madaxweyne ku-xigeenka iyo digreetadii madaxweynuhu soo saaray 30-kii September 2017, ayaa intuba ah tallaabo muhiim ah oo la gaadhay. Fulinta digreetooyinkan iyo u hoggaansanaanta xisbiyada ee xeerka anshaxa iyo in si isku mid ah ay fursad ugu helaan xisbiyadu warbaahinta ayaa lagama maarmaan ah.\nWeftigu waxay ku guubaabiyeen xisbiyada, komishanka iyo ururrada bulshada inay shanta toddobaad ee ka hadhay doorashada sii wadaan inay ka shaqeeyaan sidii ay u dhici lahayd doorasho madaxtooyo oo nabdoon, loo dhan yahay isla markaana ah mid daahfuran.\nWaxaannu u soo jeediyay saaxiibadayada Somaliland inay ixtiraamaan shuruucda jira una hoggaansamaan go’aamada ay soo saaraan Hay’adaha sharciga ku dhisan. Waxa muhiim ah in ololaha xisbiyadu noqdo mid la xidhiidha mowduuc, iyadoo aanay jirin cabsi gelin, waana in si isku mid ah loo wada adeegsado warbaahinta dawladda.\nDoorka ururrada bulshada iyo Saxaafaddu waxay awood u siinaysaa codbixiyayaasha in ay iyagoo xog haya wax dooran karaan, isla markaana waxay qiimeynayaan siyaasadaha murrashaxiinta madaxtooyada iyo siday muhiim u tahay inay ka dhigaan xisbiyada iyo hay’adaha Somaliland kuwo lagula xisaabtami karo balanqaadyada ay sameeyaan.Gaar ahaan iyadoo Komishanka doorashooyinku isha ku haynayo.Goobjoogayaasha doorashadu waxay gacan ka geysan karaan kalsoonida geedi-socodka.\nUrurrada bulshadu waxay isku dubo-ridayaan illaa 620 goobjoogayaal maxali ah oo ay wehelin doonaan 60 kormeereyaal madax-bannaan oo waayo-arag ah oo ka socda caalamka.\nDaneeyeyaasha beesha caalamku waxay u iftiimiyeen Somaliland sida nabadda, iyo daahfurnaanta ay ku qabsoonto doorashada madaxtooyadu 13ka November 2017-ka oo ay aqbalaan xisbiyada oo dhami isla markaana sida ugu macquulsan ee ugu dhakhsaha badan loo la qabto doorashooyinkii Baarlamaanka iyo Dawladaha hoose ay tusmayn doonto qaan-gaadhnimada hannaanka dimuqraadiyadeed ee Somaliland. Waxaanay aasaas u noqonaysaa in la gaadho horumar dhaqaale bulsheed oo faa’iido u leh shacabka Somaliland. Daneeyayaasha caalamku waxay ka taageeraysaa Somaliland qabashada doorashada madaxtooyada.”


Bilowga Jilicsan - Jiangsu Runau Electronics Manufacturing Co., Ltd.\nQalabka elektaroniga ee bilowga jilicsan\nMid kasta oo ka mid ah laba-tirsareyaashaada ayaa isbarbar dhigaya beddelka lixda thyristors ama saddex qaybood oo MTX ah oo awoodda korantada ah si ay u soosaaraan jaangooyaha saddexda waji leh, oo uu ugu xiro inta u dhexeysa korontada iyo matoorka.\nTusaale ahaan seddex waji oo si buuxda loo xakameeyo wareegga hagaajinta biriijka, marka la adeegsanayo qalab jilicsan si aad u bilowdo mootada, danab soosaarka thyristor ayaa si tartiib tartiib ah u kordha, mootaduna si tartiib tartiib ah ayey u xawaareysaa illaa inta thyristor si buuxda loo qabanayo. Mootadu waxay ku shaqeysaa astaamaha farsamo ee danab la qiimeeyay si loo gaaro bilow wanaagsan, yareynta bilowga bilowga, iskana ilaali inaad bilowdo safarka socda. Markuu gaadhigu gaadho xawaaraha la qiimeeyay, hawsha bilowgu way dhammaataa, bilowga jilicsanna wuxuu si toos ah ugu beddelaa thyristor-ka xiriiriye dhinac ah si uu u siiyo danab lagu qiimeeyo hawlgalka caadiga ah ee matoorka si loo yareeyo luminta kuleylka ee thyristor loona kordhiyo nolosha adeegga bilowga jilicsan, hagaajinta waxtarka shaqada isla markaana iska ilaali wasakheynta iswaafajinta ee shabakadda korantada.\nBilawga jilicsan ayaa sidoo kale bixin kara shaqeyn joogsi jilicsan oo ka soo horjeedda habka bilowga jilicsan. Danab si tartiib tartiib ah ayuu u yaraadaa xawaareyna si tartiib tartiib ah hoos ugu noqdaa eber si looga fogaado naxdinta laxaadka leh ee ay keento joogsiga bilaashka ah. Markaad isticmaaleyso bilow jilicsan, bilowga bilowgu guud ahaan waa 2 ~ 3 jeer oo ah midka hadda la qiimeeyay, heerka isbedbeddelka korantada ee korantada guud ahaan waa 10% gudahood, saameynta qalabka kalena waa mid aad u yar.\nDayactirka maalinlaha ah, fiiro gaar ah u yeelo inaad eegto xaaladaha deegaanka ee bilowga jilicsan badanaa. Fiiro u yeelo si aad u hubiso inay jiraan waxyaabo ku hareeraysan bilowga jilicsan ee hor istaagaya hawo-qaadashadeeda iyo kala-baxa kuleylka, iyo inaad hubiso inay jirto meel ku filan hareeraha jilicsan (in ka badan 150mm), si joogto ah u hubi haddii boosteejooyinka khadka qaybintu ay furan yihiin, si joogto ah u nadiifi boodh si looga fogaado inay saameyn ku yeelato kala-baxa kuleylka isla markaana looga hortago in thyristor-ka uu waxyeello soo gaaro heerkulka xad-dhaafka ah ee kordhay awgeed. Isla mar ahaantaana, waxay ka fogaan kartaa daadashada iyo shilalka gaagaaban ee gaaska sababa.\nYourristor wuxuu u shaqeeyay sidii xeerka danab ee AC ee jilicsanaanta bilowga ah. Codsiga danab hooseeya (danab galinta: 380V), horay iyo gadaal u soo noqnoqoshada danab la qiimeeyay (VDRM, VRRM) waxaa lagu talinayaa in la doorto 1200V. Codsiga danab dhexdhexaadka ah (danab gelinta: 660V), horay iyo gadaal u soo noqnoqoshada danab la qiimeeyay (VDRM, VRRM) waxaa lagu talinayaa in la doorto 2200V ama wixii ka sareeya. Codsiga korantada sare (danab gelinta ≥1100V), horay iyo gadaal u soo noqo danab la qiimeeyay (VDRM, VRRM) waxaa lagu talinayaa in la doorto 3500V ama wixii ka sareeya. Si aad uhesho 6KV ama 10KV jilicsan, danab sare wuxuu ubaahanyahay thyristors inuu isbarbar dhigo iskuxirka gadaal kadibna taxanaha iskuxira. 6KV jilicsanaanta bilowga ah wuxuu ubaahanyahay 6 thyristors (2 thyristors isku mid ah oo iskuxirnaa iskuna badala 3 koox). 10KV bilowga jilicsan wuxuu ubaahanyahay 10 thyristors (2 thyristors isku mid ah oo iskuxirnaansho iskugudub 5 koox). Nooca noocan oo kale ah ee iska caabinta 'thyristor' kasta wuxuu noqon doonaa 2000V iyo danab horey u soo noqnoqday oo aan horay loo soo celin - VDSM iyo VRSM thyristor ee la xushay waa inuu ka badnaadaa 6500V.\nRunau Elektaroniga ayaa khabiir ku ah bixinta thyristor iyo module-ka koronto bilowga jilicsan gaar ahaan xilligan xaadirka ah (in kabadan 3000A) iyo danab sare (in kabadan 6000V). Tayada la isku halleyn karo iyo awoodda adag waxay awood u siineysaa maalgashiga ugu yar si loo xaqiijiyo waxqabadka ugu sarreeya. Hoos-u-dhaca tamar-darrada hoose ee wax-qabadka, awoodda ka-awood badan ee hadda jirta, saameynta sare iyo iska caabbinta danab, dhammaan sifooyinka kor ku xusan ee Runau thyristor waxay ku qanacsan yihiin shuruudaha caalamiga ah ee bilowga jilicsanaanta codsi dhammaystiran.\nThyristor Xulista Ku talin Rtixraac\nBilowga jilicsan ee loo adeegsaday Thyristor (VDRM / VRRM)\nMootada Lagu qiimeeyay Ie (A)\nBilowga Jilicsan ee Loo Adeegsaday Thyristor ITAV (A)


Econsultancy waxay soo saartaa Tilmaamaha Suuqgeynta Mawduuca B2B | Martech Zone\nEconsultancy waxay soo saartaa Tilmaamaha Suuqgeynta B2B\nKhamiista, Oktoobar 6, 2011 Axad, Juun 7, 2013 Douglas Karr\nWaxaa laga yaabaa inaad dareentay inaan wax yar ka qurxinay baaxaddeena kore ee goobta ... hubkaa ayaa hada lagu badalay suuq-geynta. Waxay u muuqataa in awoodaha la hagaajiyay ay suuq-geynta suuq-geynta markale. Markan, runtii waan jecelahay isbeddelka. Ereyga balooggu wuxuu sii gaboobayaa… oo lagu daray dhammaan kanaallada kale ee loo qaybiyo iyo kor loogu qaado, runti waxay noqotay qayb ka mid ah istiraatiijiyadda guud.\nDadka waawayn ee Econsultancy waxay soo saareen hage kale oo weyn oo loogu talagalay ganacsiga ganacsiyada (B2B): Suuqgeynta Mawduuca B2B: Foomamka, Qaybinta iyo Cabbiraadda - Dhisid qaab loogu talagalay Nidaamka Suuqgeynta Macluumaadkaaga B2B.\nTilmaamuhu wuxuu diiradda saarayaa saddexda tiir ee suuqgeynta waxyaabaha ku jira:\nNoocyada tusmada - Tani waxay la xiriirtaa noocyada kala duwan ee waxyaabaha laga heli karo keydka hubka, oo ay ku jiraan qoraal, hadal iyo muuqaalba.\nQaybin ka kooban - Tani waxay la xiriirtaa wadiiqooyinka suuqgeynta ee aad u hayso daabacaadda iyo qaybinta waxyaabahaaga si loo sugo soo-gaadhista ugu badnaan.\nCabirka mawduuca - Tani waxay la xiriirtaa qalabka qiimeynta ee aad gacanta ku hayso si ay gacan uga geysato aqoonsiga saameynta ay maaddadaadu ku leedahay e-commerce tilmaamayaasha waxqabadka muhiimka ah (KPIs) sida taraafikada iyo is-beddelka iyo ka dib markaa waxqabadka wanaagsan ee lagu hagaajinayo kuwa KPI-yada.\nTilmaamuhu wuxuu sidoo kale bixiyaa aragti ku saabsan waxa faa'iidooyinka ganacsigu yihiin, oo ay ku jiraan wacyigelinta sumadda, helitaanka macaamiisha, taraafikada goobta iyo jiilka hoggaaminta, maareynta hoggaanka, haynta macaamiisha, iyo hoggaaminta fikirka. Waan jeclahay xaqiiqda ah in haynta macaamiisha waa heer sare oo ah hadaf urur, laakiin waxaan ka xumahay in shirkado badani aysan arkin hogaaminta fikirka iyada oo ah hadafka koowaad ee Suuq-geynta Mawduuca B2B. Waxaa laga yaabaa inay taasi tahay sababta aan ugu aragno waxyaabo badan oo crappy ah!\nDownload a tusaalaha B2B Tusmada Suuq-geynta Tusmada Habdhaqanka ugufiican halkan si aad u aragto tusmada buuxda iyo qoto dheer ee hagaha. Isku qor Econsultancy adoo adeegsanaya xiriiriyeheena xiriirka haddii aad jeclaan laheyd inaad hesho hagitaankan iyo tan kale kuwa kale sanadka oo dhan.\nTags: b2bhubkaa b2bsuuq geynta b2bqaybinta b2bcabbirka b2b\nMahadsanid Mudane Jobs\nMobile waa kan. Boggaagu maahan.


Duqa Muqdisho oo ka hadlay weerar xalay ka dhacay Muqdisho – XAMAR POST\nDuqa Muqdisho oo ka hadlay weerar xalay ka dhacay Muqdisho\nDuqa Muqdisho Ahna Guddoomiyaha Gobolka Banaadir Mudane Cabdiraxmaan Cumar Cusmaan (Eng. Yariisow) ayaa uga mahadceliyey shacabka Caasimadda, gaar ahaan Degmada Warta-Nabadda sida ay gacanta uga geysanayaan sugidda ammaanka Caasimadda.\nGuddoomiyaha ayaa xusay in xalay fiidkii ay Booliisku gacanta ku soo dhigeen shakhsi bam gacmeed tuuray, kadib markii ay shacabka degmadu gacan ku siiyeen Ciidamadda ammaanka.\n“Waxaan u mahadcelinayaa Shacabka Degmada Warta-Nabadda oo xalay fiidkii Booliiska farta ugu fiiqay shakhsi argagixiso ah oo bam gacmeed tuuray, kadibna gurigii uu galay looga dabategey ciidankuna ay gacanta ku soo dhigeen. Argagaxisadu ha ogaato in bulshadu go’aansatay meel in looga soo wadajeesto danbiile walba ”\nDuqa Muqdisho ayaa ku ammaanay bulshada ku nool Gobolka Banaadir sida ay had iyo jeer uga digtoon yihiin kuwa geysta falalka amnidarro, waxuna ku dhiirigeliyey in ay sii wadaan kaalintooda ku aaddan sugidda amniga.\nowladda oo sheegtay in Qaraxyo iyo xubno ka mid ah Shabaab la qabtay